text:
domingo, 22 de abril de 2012
Kriolu ku Purtugês, Dôs Língua Diferenti
Kriolu ku Purtugês, dôs Língua Diferenti, 22/4/2012
Eloisa Ramos, na si purgunta di di 13/4, kolokadu na nha mural, el krê sabe pamodi ki alguns palavra na purtugês ta skrebedu ku un létra y na kriolu ku otu, sima “imaginar” y “imajina”?
Raspósta é sinplis. Purtugês ku kriolu é dôs língua diferenti y manera módi es ta analiza realidadi, tanbe, é diferenti. Fákutu di purtugês sta na orijen di kriolu ka ta obriga-l kunfundi ku purtugês. Latin sta na orijen di purtugês, mas purtugês ka ta kunfundi ku latin. Di mesmu manera, purtugês ku fransês, tudu es dôs, nase di latin, mas purtugês ku fransês ka ta kunfundi.
Kriolu é diferenti di purtugês na fonétika y fonolojia, na morfolojia y sintasi. Na verdadi, kriolu ta fla “txuba, txuva; três kabra; N kume, bu kume, el kume; kamisa branku; ba misa; N da Djon un livru”. Entritantu, na purtugês ta fladu: “chuva; três cabras; como, comes, come; camisa branca; ir à missa; dei um livro ao João”.
Na izénplus ki nu da, Eloisa pode verifika diferénsa fonétiko-fonolójiku y morfo-sintátiku di es dôs língua ki ta fase parti di nos vivénsia anbiental. Si es é diferenti, es ka pode ser igual.
Oxi, UNESCO ta difendede ma tudu skrita rasenti debe ser funsional, ikunómiku y sistemátiku. Kel-li ta signifika ma kada graféma (létra) debe ten, sistematikamenti, un úniku valor (fonéma), ki ta distingi-l di tudu kes otu valor di sistéma fonolójiku. É pu issu ki, enkuantu na purtugês nu ta atxa fonéma /g/ ku dôs valor, kel di palavra “gato” y kel di pala “giz”, na kriolu, /g/ ten un úniku valor, kel ki nu ta atxa na palavra “gatu”. Tudu son ki na purtugês ta skebedu ku “ge, j”, na kriolu, sistemátikamenti ta skrebedu ku “j”.
É ka ikunómiku, nin é ka razoável skrebe un mésmu son, un mésmu fonéma, di sinku manera diferenti. Na purtugês ta raprizentadu fonéma /s/ di sinku manera diferenti: pa s, ss, c, ç, x - “saber, massa, cimento, maço, máximo”. Na kriolu, sistemátikamenti, fonéma /s/ ten un úniku raprizentason:”sabe, masa, simentu, masu, másimu”. Ë kel-li k’é ikonomia, é kel-li k’é sistematisidadi.
Nu pode flaba mesmu kusa ku fonéma /z/ ki na purtugês ta raprizentadu di três manera: s, z, x – “casa, zero, exame”. Na kriolu, kes três graféma la ta raprizentadu apénas pa /z/: “kaza, zéru, izami”.
Sta klaru ma skrita di kriolu é más ikunómiku y más sistemátiku. Skrita di purtugês ten un stória ki ta ben séklu XII. Skrita di kriolu k’é resenti, ka ten ki kunfundi, nisisariamenti, ku purtugês. U-ki é diferenti ka pode ser igual.
Pa tirmina, resta-m fla ma tudu alfabétu, tudu skrita di mundu, é konvensional. Y óki konvenson ten marka di ikonomia y di sistematisidadi, sima na kazu di kriolu, ku bazi na ALUPEC, tantu alfabétu komu skrita ta bira altamenti funsional y asesível. É kel-la ki ta konta!
sexta-feira, 20 de abril de 2012
Palavras visionárias de um amigo
Palavras visionárias de um amigo:
Estando hoje a exercer o magistério da língua caboverdiana, na Uni-CV, avaliem as palavras visionárias do meu amigo Pedro Pires, então Presidente da República, no empossamento de novos membros do Governo, numa altura em que eu deixava o elenco governamental, em Março de 2010: ".... Permitam-me que dirija algumas palavras particulares ao Dr. Manuel Veiga. Caro Veiga, conheço o seu amor e dedicação à nossa língua materna. Sei que é um sentimento intrínseco, que vem lá de dentro. A língua deve ser a marca maior da nossa identidade. Até porque a nossa, para sobreviver, teve que resistir. A língua é uma espécie de luz da nossa personalidade. Quando a usamos, transforma-se num gozo aprazível e fecundante. Agora mesmo, estou a ver o Professor Veiga, Mestre da língua cabo-verdiana, rica das suas diversas nuances. Boa sorte, Professor!"
Obigado, meu amigo Presidente! Guardo estas palavras, com elevada consideração e reconhecimento, no lado esquerdo do meu peito.
Estando hoje a exercer o magistério da língua caboverdiana, na Uni-CV, avaliem as palavras visionárias do meu amigo Pedro Pires, então Presidente da República, no empossamento de novos membros do Governo, numa altura em que eu deixava o elenco governamental, em Março de 2010: ".... Permitam-me que dirija algumas palavras particulares ao Dr. Manuel Veiga. Caro Veiga, conheço o seu amor e dedicação à nossa língua materna. Sei que é um sentimento intrínseco, que vem lá de dentro. A língua deve ser a marca maior da nossa identidade. Até porque a nossa, para sobreviver, teve que resistir. A língua é uma espécie de luz da nossa personalidade. Quando a usamos, transforma-se num gozo aprazível e fecundante. Agora mesmo, estou a ver o Professor Veiga, Mestre da língua cabo-verdiana, rica das suas diversas nuances. Boa sorte, Professor!"
Obigado, meu amigo Presidente! Guardo estas palavras, com elevada consideração e reconhecimento, no lado esquerdo do meu peito.
segunda-feira, 2 de abril de 2012
Pa un Sidadania Kapás di Lé Mundu...
PA UN SIDADANIA KAPÁS DI LÉ MUNDU
NA LÍNGUA DI IDENTIDADI
Kantu N rasebe, na pasudu dia 6 di Marsu, un amável konviti di Prof. João Rosa, pa fase aprizentason di si livru « Diskursus Línguístiku y Realidadis na Salas di Aula...», N pensa dôs bês antis di da-l nha konsentimentu.
Na verdadi, N staba dianti di un diléma. Di un ladu, ténpu pa lé y pa organiza ideias éra skasu, sérka di un sumana. Di otu ladu, adimirason y rekonhisimentu ki N ten pa diáspora kabuverdianu na Mérka, trokadu si grandi sforsu na prosésu di afirmason y valorizason di nos língua matérnu é tãu grandi, ki responde ma nãu sa ta parseba mi disgetós, fóra di jeitu. N fitxa korájen, N rusponde ma sin.
Kel-li é razon pamodi, na es bóka di tardi, na Auditóriu di Reitoria, pa inisiativa di Uni-Cv y kolaborason di Mestradu na Kriolístika y Língua Kabuverdianu, N sta li, na prezénsa di autor y di es ilustri plateia, ta partilha ku nhos rikéza di un livru ki, N ka ten dúvida, ta raprizenta un kontributu inportanti na prosésu di afirmason y valorizason di língua kabuverdianu. Na spreson di autor, es livru é, seguramenti, un kontibutu pa «un sidadania kapás di lé mundu, na língua di téra, na língua di nos identidadi».
Prefasiador di óbra, Magnífiku Reitor, Doutor António Correia e Silva, ten razon óki e ta fla: «a sociedade cabo-verdiana possui um problema linguístico, cuja não solução atrasa, senão mesmo bloqueia o seu desenvolvimento social, cultural e até político». Y kel-li pamodi nu ten un «língua di Stadu ki é purtugês y nu ten un língua di sosiedadi ki é kriolu», es últimu ku un prezénsa kuazi ki klandistinu na sistéma di ensinu, na adiministrason, na literatura, na komunikason sosial y na tudu situasons formal di komunikason.
Óra, si kriolu é língua di sosiedadi y di spasus di identidadi, pamodi ki el ta kontínua klandestinu, sen fasilidadi y real posibilidadi di lé mundu, na sistémas di edukason y na spasus di formalidadi?
Livru di João Rosa é un kistionamentu y un propósta di soluson relasionadu ku klandistinidadi formal di nos língua y ku direitus kultural ki própi Konstituison di Repúblika ta konfiri-l, na artigu 79º, 3, alínea f, undi sta prétu na branku, ma stadu debe «promove diféza, valorizason y dizenvolvimentu di língua matérnu kabuverdianu y insentiva si uzu na komunikason skritu».
Antis di N entra na aprizentason di análizi di autor, N ta gostaba di ripiti un di kes dés razon pa studa kriolu ki nu aprizenta na abertura di Mestradu di Kriolístika y Língua Kabuverianu, na Novénbru di 2010. Na es abertura, N flaba ma nu debe studa kriolu, valoriza statutu di língua di sosiedadi ki dja el ten, dizenvolve statutu di língua di Stadu ki el sa ta meste, pa el pode lé mundu konsientimenti y livrimenti, dja ki, pa lén di el ser língua di nos identidadi, el é, igualmenti, língua di nos Nason Global. Na verdadi,Pamodi el é Língua di nos Nason Global:
· Kabuverdi é mutu más ki «dés granzinhu di Téra». El é un Nason Global ta «rola na mapa di mundu».
· Na es dés ilha, «dés speransa y dés sertéza», nu prende símia kultura y kodje nos identidadi, sobritudu na língua di téra.
· Na mapa mundi, nu prende símia fraternidadi y kodje solidariedadi: di pãu, sifrãu y funéma[1].
· Na Fransa, nos é kriolu, mas tanbe nu ta pâpia fransês, y nos umanismu é franko-kriolu.
· Na Portugal, nos é kriolu, mas tanbe nu ta pâpia purtugês, y nos umanismu é luzo-kriolu.
· Na Senegal, nos é kriolu, mas tanbe nu ta pâpia wolof, y nos umanismu é senegalo-kriolu.
· Na Olanda nos é kriolu, mas tanbe nu ta pâpia olandês, y nos umanismu é kriolo-neerlandês.
· Na Mérka nos é kriolu, mas tanbe nu ta pâpia inglês, y nos umanismu é merkano-kriolu.
· Na Angola, na Mosanbiki, na S.Tumé, na Giné-Bisau, nos é kriolu, mas tanbe nu ta pâpia purtugês, y nos umanismu é afro-kriolu.
· Na Dinamaarka nos é kriolu, mas tanbe nu ta pâpia dinamarkês, y nos umanismu é dano-kriolu.
· Na Brazil nos é kriolu, mas tanbe nu ta pâpia brazileru, y nos umanismu é kriolo-brazileru.
· Na Kabuverdi nu ta vive y nu ta transmiti nos identidadi, sobritudu, na kriolu, mas tanbe nu ta konvive ku purtugês, y nos umanismu é kabuverdianu, un kabuverdianu sen fronteiras di umanismu.
· Si nu rapara dretu, na mapa mundi y na Nason Global, kriolu é sima sangi na korpu umanu, e ta alimenta tudu sélula di Nason, y é, omesmu ténpu, elementu di unidadi y di singularidadi di es mesmu Nason. Nton, ka ta fase sentidu ki kriolu ser apénas língua di sosiedadi, el meste ser, el ten ki ser, língua tanbe di Stadu, mas sen ndjutumentu pa otus língua di globalizason.
· Y kel-li pamodi na mundu, nos é kabuverdianu, nu ta komunika na kriolu y na línguas di globalizason, nos umanismu é formatadu pa un «pensar global» ku pé finkadu na nos téra, undi marka di Kabuverdi y di kabuverdianidadi ta sta karapatidu na tudu gramátika y sintasi di nos vivénsia.
· Y, si «dja ka ta disdja», studa y valoriza kriolu ten ki ser un dizígniu nasional. Un inperativu di Nason Global. Ka ten tadju. É pa ka ten própi!
Mas nos nu sabe ma kriolu, na spasu di formalidadi sta inda kuazi ki klandistinu, sima Magnifiku Reitor skrebe na prefásiu di livru, y autor João Rosa ta ben dimonstra un verdadi ki ta duê, mas ki nu ka pode nega:
«Cabo Verde, como Estado de Direito, precisa, ironcamente, partir das experências de pessoas no estrangeiro, que trabalharam intensamente durante as últimas décadas para utilisar o sistema ortográfico como meio de ensino e de aprendizagem e que obtiveram marcado êxito. Para muitas pessoas e instituições no exterior, onde o português carrega menos capital cultural dentro da matriz das relações linguísticas, o crioulo cabo-verdiano tem sido utilizado como meio de alfabetização e de desenvolvimento educativo» p. 127.
Es afirmason di João Rosa ta leba-nu pensa na «mala di emigranti» di poéta Jorge Barbosa. João Rosa pode ka traze-nu pa Téra nin oru, nin prata, nin dólar, nin euro; mas e traze-nu u-ki ten más valor ki oru y ki dólar. E traze-nu dizafiu di prokura lé mundu na língua di nos identidadi; e traze-nu kultura, traze-nu siénsia, e traze-nu un análizi di situason linguístika fetu na três laboratóriu inportanti di nos Téra: na Santiagu, na S.Visenti y na Brava. E traze-nu pa nu basta sedi, si nu krê, agu frésku di fonti undi e bebe, na karman y na kanéka di un Universidadi merkanu, undi el studa, undi el prende ama y adimira si Téra, si Povu y si Língua.
Na análizi di João Rosa, na kes três laboratóriu ki dipariba nu rafiri, e distingi três piríudu stóriku: un piríudu kolonial, antis di 1975; un piríudu di tranzison ki ta bai di 1975 a 1990; un piríudu di atualidadi ki ta bai di 1990 ti gósi.
Pa análizi di kes três piríudu la, el fase entrevistas y inkéritus, el promove dibatis, el investiga na dokumentus di arkivu, sobritudu jornais y, inda, el obiserva konvivénsia di kriolu ku purtugês na salas di aula na Santiagu, na S.Visenti y na Brava.
Prof. João Rosa entrevista pesoas di jerason diferenti: kes ki vive na époka y na sistéma edukativu kolonial, ki vive na sistéma edukativu di tranzison y ki vive y sa ta prende na sistéma edukativu di momentu atual. Entrevistadu más bédju, di époka kolonial, tinha 66 anu; entrivistadu más bédju di époka di transison tinha 36 anu y entrevistadu más nobu tinha 18 anu. Matéria di entrevista, di dibati, di obiservason na salas di aula ô di piskiza arkivístiku, na kes três ilha ki dja nu pâpia di el, éra: lugar ki kriolu y purtugês ta okupa na spasus di identidadi y di formalidadi; prublemátika di ofisializason di kriolu, na kontestu di variantis ki ta izisti; prezénsa di kriolu y di purtugês na salas di aula; kriolu y purtugês komu indikdor di klasi y sínbolu di poder, na kes três laboratóriu di obiservason: Santiagu, S. Visenti, Brava.
KONKLUSONS di análizi di João Rosa:
1) Kriolu, pa tudu banda, é língua di identidadi y di informalidadi; y purtugês é língua di formalidadi, di poder y di statutu sosial di grandésa. Na Santiagu, mesmu na aulas, pontualmenti, pofesoris ta pirmiti uzu di kriolu. Déntu di salas di aula alunus ta pâpia ku profesor na purtugês, mas entri alunus língua uzadu é senpri kriolu. Na spasus di informalidadi, sima na adiministrason, alunus ta uza purtugês pa pode ser ben atendidu. Na S.Visenti, uzu di purtugês é más alargadu, tantu na salas di aula komu na spasus di formalidadi, sima na adiministrason, na prokura di enpregu y na relason ku algen di ruspetu. Na Brava, uzu di purtugês é más restritu. Es uzu ta restrinji sobritudu na aula di purtugês. Na tudu otus spasu, di informalidadi ô di formalidadi, uzu di kriolu é natural.
2) Relativamenti a problemátika di ofisializason di kriolu, na kontestu di variantis, investigason di João Rosa ta konklui: Pa jerason di ántis di Indipendénsia, di un fórma más spresivu, ofisializason é un disperdísiu y mesmu un retrosésu. Y kel-li pamodi é ka pratikável ofisializa 9 variantis di kriolu. Na es partikular, João Rosa ta sita Henrique Teixeira di Sousa ki nu artigu puplikadu na Terra Nova, di Dizénbru 2004, e ta flaba ma ofisializason di kriolu ta raprizentaba: « um salto no esscuro com consequências complicadas ... Se o crioulo fosse decretado língua oficial, seria apenas um acto honoris causa, porque o português continuaria ad aeternum, a usar a insígnia de oficial, mesmo que despromovido pelo ecreto-lei… Podiam dizer: escrevam em crioulo! Qual dos crioulos? O de Santo Antão, o de Santiago ou o de Santa Luzia?... O português é o nosso sermo eruditus e o crioulo o nosso sermo vulgaris. Então deixem-nos como estamos, porque estamos bem».
Es pozisionamentu di autor di Ilhéu di Contenda ta fase-nu lenbra un afirmason di uma ilustri diputada ki duranti dibati parlamentar di revison konstitusional di 1999, el afirma, katigórikamenti, ma «ofisializason di kriolu ta raprizenta un retrosésu sivilizasioal pa Kabuverdi».
Nu debe fla inda ma persepson di ofisializason, sobritudu fóra di Santiagu, é ma varianti di Santigu, konssideradu más pértu di Áfrika, é kel ki ta ben ofisializadu, en detrimentu di kes otu. Y kel-li, apezar di ka ten ninhun diklarason ofisial na kel sentidu la, é un di kes prinsipal obijeson pa ofisializason di kriolu.
3) Relasionadu ku prezénsa di kriolu y di purtugês na salas di aula, trabadju di João Rosa ta leba-nu konklui ma, na Brava, prezénsa di kriolu é dominanti y é permitidu mesmu na salas di aula. Purtugês é uzadu sobritudu na aula di purtugês. Na S. Visenti kriolu ta okupa sobritudu spasus di informalidadi y purtugês é utilizadu na aulas, na relasons ku profesor, na buska di enpregu, na adiministrason (óki relason é formal).
4) Autor ta papia-nu, tanbe di utilizason di língua y d kursu akadémiku komu manifestason di klasi y di poder. Na tudu spasu di análizi di autor, uza purtugês, txeu bês, ta raprizenta formalidadi y ruspetu, mas tanbe manifestason di klasi supirior. Otu indikador di poder, di grandésa y di klasi supirior, partikularmenti na Brava, é nível di kursu akadémiku y algen más inportanti é kel ki ten un kursu akadémiku.
Pa ilustra forsa identitáriu di nos língua matérnu y di nisisidadi urjenti di, pa alén di el ser língua di sosiedadi, el ser tanbe língua di Stadu, di siénsia y di sistémas di ensinu, João Rosa ta ralata-nu un di kes obiservason ki el fasi na un sala di aula na ilha di Santiagu:
« Entrei na sala di aula e alguns estudantes estavam a discutir quetões de física no quadro... como sempre e sem surpresa o código consistentemente utilizado era o crioulo... Edith [a professora] entra e os estudantes continuam a falar [em crioulo]. O estudante angolano é o único que fala português... De longe em longe, ouço os estudantes a dizer p’sora (contracção de professora) e não posso evitar de pensar que fora do contexto escolar, provavelmente estes estudantes têm uma interacção limitada, se é que têm alguma com o português. Aqueles que realmente são capazes de falar a língua com certa fluência, aprende-no em casa e não no ambiente escolar», p. 98.
Y si es konstason di Prof. João Rosa é régra y non isseson, anton nu pode fla ma ma situason é preokupanti.
Kel-li signifika ma nu meste pô kriolu ku purtugês, tudu dôs, língua di sosiedadi y língua di Stadu, na Kabuverdi. Y autor ta tirmina ku un krítika fórti, mas pozitivu, óki el ta fla:
«A força esmagadora do crioulo como meio de expressão a todos os níveis da sociedade cabo-verdiana não pode ser negada. No entanto, na esfera educativa essa força é restrita, pois, por motivos políticos, há a exigência de que os estudantes comuniquem apenas em português... a política de língua na esfera educativa parece favorecer muito as classes mais altas que normalmente têm acesso às experiências estruturadas que requerem a utilização e a prática do português. Embora a política nacional pareça estar no caminho certo, com tentativas para oficializar o crioulo cabo-verdiano... é pouco provável que essa oficilização ... seja suficiente a longo prazo. A oficialização do crioulo não erradica imediatamente o reconhecimento sistémico e histórico da diferença de poder entre estas línguas, nem garantiria o ajuste social aos mandatos legais. Para ter efeitos a longo prazo, uma política de oficialização teria de ser acompanhada por uma vasta implementação de condições estruturais direccionadas para a valorização do estudo e do uso do crioulo em todos os campos sociais», p. 125.
Y si polítika linguístiku ka bai na sentidu di un efetivu afirmason y valorizaso di kriolu, nu pode fla, autor ta konklui, ma Stadu ka sa ta kunpri si papel di «kria un sidadania kapás di di lé mundu», p. 125.
Nu ta tirmina ku es xamada di atenson pa pulítika linguístiku di país. Nu ka pode fika iternamenti ta fla ma kondisons ka sta kriadu. Tudu kondison nunka ka ta pode kriadu, tudu di un bês. Ensinu y valorizason di kriolu, pa entidadis konpetenti, debe ser feitu a kurtu, médiu y longu prazus. Anton, nu komesa ta planifika y ta konkretiza a kurtu, médiu y longu prazus.
Pa autor di livru, ta fika rejistadu nos agradisimentu y nos rekonhisimentu pa kontributu na es kanpu di afirmason y valorizason di nos língua; aliás es agradisimentu ta stende pa tudu diáspora, partikularmenti pa diáspora na Mérka undi utilidadi di kriolu é vizível na ensinu, na investigason, na traduson, na Ospital y na Tribunal.
Si Kabuverdi ta atxa ma izénplu di mérka é poku, e debeba toma otus izénplu sima kel di ilhas Maurícias ô di Seychelles, undi kriolu é ofisializadu y e ta studadu na sistéma di ensinu; ô, anton, izénplu di Curaçau undi papiamentu sta ofisializadu, é uzadu na ensinu y na meius di komunikason sosial y, sobritudu é ezijidu komu elementu kurikular na kareira di ensinu, na tudu nível.
Na dia ki nu mostra ma kriolu é útil nãu só na sfera identitáriu, mas tanbe na sfera di informalidadi; na dia ki nu ser kapás di torna putugês língua di informalidadi, sen ki el perde statu di língua ofisial, na es dia, si nu ka konsigi un paridadi konplétu, nu ta konsigi un situason di sidadania lingístiku tantu pa kriolu komu pa purtugês. Y kel-la debe ser nos distinu, un distinu ki debeba tanbe ser un dizígniu nasional.
Es konkluzon-li, dja ten un monti di ténpu ki tékinikus tra, falta polítikus pa ser más aténtu y más konsekuenti. É ka normal fase kanpanhas eleitoral só na kriolu, pamodi é na el ki midjór ta veikuladu y ta diskodifikadu mensájens, y óki txiga óra di rekonhise sidadania di kriolu ben ku diskursu kansadu ma kondisons inda ka sta kriadu.
Ta txiga óra, y ka sa ta dura, ki eleitoradu ta ben iziji ki polítikus ser koerenti y konsekuenti ku ses atitudi: en matéria di pulítika di língua, en matéria di rekonhisimentu di sidadania pa língua di nos identidadi, pa língua di nos kultura, pa língua di nos vivénsia di tudu dia y di tudu óra.
Boby Marley, sitadu pa João Rosa, ta flaba ma el e ka ten instruson, mas ma el ten inspirason, y pur isu el é ka tolu. N ta spera ma nos, ku instruson, mas tanbe ku inspirason, nu ka ta ser nin tolu, nin malkonxedu, pamodi oxi dja nu ka é más flajeladus di béntu di lésti.
Y, sima Ovídio Martins ta flaba, « ... nu ta móre y nu ta ressusita tudu anu/ Pa dizispéru di kenha ki krê inpidi-nu/ di anda/ Teimozamenti nu sta sakédu/ Na un dizafiu dianti di tudu forsas stranhu/ Y séka ku stiájen dja ka ta mete-nu medu más/ Pamodi dja nu diskukri nos oríjen, nos kabésa» ( O. M., 1962,Caminhada, Lisboa, CEI, trad. livri).
É ku konsiénsia trankadu na petu ki nu ten ki transforma kriolu di língua apénas di sosiedadi na língua tanbe di Stadu, ki nu ta rakonhise si sidadania, «un sidadania kapás di lé mundu na língua di téra». Kel-li é grandi mensájen di livru di Prof. João Rosa. Nhos lé-l ku razon, mas tanbe ku kurason, y un nobu azágua kultural y linguístiku ta kontise, sa ta kontise, na txon di nos téra. Muitu obrigadu
Praia, 15 di Marsu di 2011
Manuel Veiga
Kordenador di Mestradu di Kriolístika y Língua Kabuverdianu na Uni-CV
Subscrever: Mensagens (Atom)


c: text/html

text:
di mon dadu el ku Lua ta konsola nha dor
nsai na janela alma bua
e bai ku frida xeiu dor
d ultimu lagua ki beja txon
nha peli rivoltadu, grita bu nomi
na meiu di strela ta djobi un séu
universu limian kaminhu di nha alma
ngrita, npidi, ntxora, nroga, ntenta
ku kandia nsai ta buskau xintadu
di nha janela n'mandau rekadu ku un olhar
ketu i tristi nkai tristi i longi
njura tudu nha sorti nes vaidadi
nperdi tudu nha vaidadi nes azar
vida sigui se rumu sem mi
mi nsigui nha vida sem rumu
nsai na janela alma bua
ndurmi tristi na andar d Lua

robotstxt: allowed

filter: keep


text:
Marlene Miranda nun estado kritico dipos di tiroteio ki tra vida di un joven kriolu na Dorchester...
Tiroteio foi es sabado, por volta di meia noite, na zona di Dudley Terrace, na Dorchester. Segundo testemunhas balas kumesa ta zibia kuandu 2 grupos di jovens enkontra na rua y dipos di un brevi discuson es puxa pa armas.
Kuandu policia txiga es atxa 2 corpo na txon : Un mudjer cabo-verdiana di 31 ano di idade ki lebadu hospital nun estadu kritico y un rapaz di uns 20 y tal ano di idade tambe di origen cabo-verdiana ( si mai ku pai ê di Fogo).
Rapaz foi declaradu morto na local enkuantu mudjer, Marlene Miranda (na foto) sta na hospital di Boston ta luta pa vida dipos di atingidu pa 7 tiros. Marlene foi aparentimenti surprendida nun fogo cruzadu kuandu ê sta andaba na rua. Policia sta investiga cazu mas ninguen inda ka foi prezu.
Natural de Saltos, ilha do Fogo, Marlene passa es fin-de-semana entre vida y morte mas finalmenti ê sai di koma es tersa-fera mas medicos inda ka fazi ninhun declarason sobre si estado di saude. Un di kes tiro atingil na costa y pa familia medo gosi ê si bala ka atingil coluna. Medicos sta spera pa si estado estabiliza antis di operal. fonte:ok


text:
Description
Download : itunes.apple.com "Kada vez mas bonita" Produced by Snake E / Written by Loony Johnson / Recorded @ TLDreamZStusio / Mixed by Kaysha @ Sushiraw labs / Graphic design by Kaysha / Photography by Kaysha / Published by Sushiraw publishing / ©2011 Sushiraw entertainment Management : Portugal: BYWALDO - bywaldoproductions@gmail.com International : NOMKAI - eddyf79@hotmail.com Lyrics: -1Verso- Natureza fazeu tao bonita Des Di dia ki mundo concheu Ano Ta passa e ano ta entra E Bu beleza bu kata perdel Bu tenel ku bo (Eh eh eh eh) É nasci ku bo (Eh eh eh eh) Bu é moda vinho ki quanto mas bedjo midjor Na otono, primavera, inverno e verao - Coros - Kada vez ki un odjao Bu Ta Sta mas Bonita Kada vez Baby Kada vez ki un odjao Bu Ta sta mas fofinha Kada vez Lady - 2Verso- Moda rainha beleza é natural Ku makilhagem Ou sem el Bu é sempri igual Bo é moda sol ki Ta elumina nha vida E sempri ki bu Ta passa bu Ta encanta nha coração - Pré-Coros - Si bu kre mar Dexa mi ki Ta trazi Baby Si bu kre love Dexa mi ki Ta dao Baby Si bu kre céu Dexa mi ki Ta trazi Baby Flam kuzé ki bu mesti Baby É so bu pidi Kel ku kre un Ta trazi (kel ki bu kré mi un Ta trazi girl) -Coros- Kada vez ki un odjao Bu Ta Sta mas Bonita Kada vez Kada vez ki un odjao Bu Ta sta mas fofinha Kada vez Lady - 2 Coros - Kada vez, kada vez, kada vez, kada vez, kada vez... Bu Ta sta mas bonita girl Kada vez, kada vez, kada vez, kada vez, kada vez... Bu Ta sta mas fofinha yeah -Coros- Kada vez ki un odjao Bu Ta Sta mas...


text:
"ka nu desiste, ka nu deixa politiko ninhum rinkano nos sonho"
Kes 2 puto kumesa ta transforma em makina de trabadju... É trabadju mas trabadju..
Na 2016 cem duvida ninhum ès foi de kes artista k mas trabadja na ces cidade... e tudo sta koreba bem, e ès staba preste a realizaba ces grande sonho, k èra cantaba pa ces povo na maior festa de ces cidade, ali k ès tive maior decepção na ces karrera.. Foi ali ki mi Nelson kristo ntive grande tristeza de nha vida pmd nsabia ma kulpado èra mi... Pmd n’apoia um grande amigo na campanha, José dos reis maica. N’odja tristeza na odju de kes 2 jovem kanto nsoubi mes ka sta kanta pa santo amaro.. Tanto esforço tanto trabadju pa nada, foi assim kes sta pensaba.. E mi mas triste k ès pmd nsabia me èra nha kulpa, mas nka podia mostraba ès nha tristeza... dia de santo amaro tudo tp family staba bistido de nos roupa.. Dj riba palco ku nos roupa.. Dj poi son de tp toka na meio de tudo kes publiko... La nfla rapah ka nu desiste ka nu deixa politiko ninhum rinkano nos sonho..
Apartir dila nkonsidera um the profit não apenas um apoiante.. Nu entra na studio nu trabadja cem parra.. Nbem paris nkria n’iventa tp party ... Nu kria nos prop cenas e deus abençoa tudo k nu fase até hoje... Nu realiza nos sonho na dia 12 agosto,kanta pa nos povo... Nu korre a tras.. Hoje nsta odja alegria na rosto nhas putos .. Orgulho destanpado na rosto nos familia... I mi sta ku konciencia trankuilo i nta fla tudo dia ..graças a deus ... Purisso nka ta kansa de fla td artista pa ka desiste e nem inveja otos mc .. Luta koraxao limpo k milagre ta contice..."


text:
es kultura ta rabaxa ou ê ta valoriza mudjer kauverdiana?
Arcelinda ( Arcy) ê un mudjer bunita, na kaza 40, intilijenti, formada y informada…. Desdi ki e divorsia di si maridu (metadi/metadi) ê ta vivi “enkostadu” na Arnaldo.
Arcy ê ka mudjer di Arnaldo pamodi Arnaldo e kazaku ku si mudjer. Tambe ê ka si “rapariga” na verdaderu sentidu di es palavra pamodi Arcy ta fla ma ê ka kre omi djuntu kol pa trapadjal na pê ( Ê ta fla ma el ê dona di si kaza y sinhora di si kabesa). Txabi di si kaza nunka e da Arnaldo.
Embora Arcelinda ki ê funsionaria publika ta ganha kuazi sima Arnaldo ki ê kontabilista ê Arnaldo ki ten ki “banka” ku kuazi tudu gastu di Arcy ( un dia ê dinheru pa djuda paga renda, otu dia ê fatura di luz ku agu, telemovel, ropa ku sapatu, jantar fora un bes pa semana pa alen di otu “soku na rostu” ki Alcy di ves en kuandu ta iziji)
Arnaldo sabi ma Arcy sta sail karu mas ê ka ta dexal pamodi ê ta fla ma e gosta d’el….. Ê sabi també ma dia ki ê dexa di “banka” ma Arcy ta pol di ladu pamodi Arcy ta flal klaru ma ê mesti omi mufinu …. Di forma ki Arnaldo tudu mes ten ki fazi “estratagemas” pa kubri gastu di si kaza satisfazi “kaprixus” di Arcy.
RUTURA KU TRADISON ?
Aecy ta fazi parti di es novu gerason di mudjeris cabo-verdianas ( prinsipalmenti di sidadis) ki ta fla ma es ka ta dipendi di omi pa sobrivivi: Mudjeris forti, disididas, ki sabi valor ki es ten ( es ses seguransa al-ves ta intimida omi ki seguramenti ka sigui es evuluson mental).
Es kriolas di nova vaga (funsionarias, medicas, enfermeras, prusoras, studantes universitarias, etc ) es kriolas “pa frentex” ki ta fazi parti di es nova klasi media na Cabo Verde , es kriolas kre LIBERDADI ( incluindo liberdadi sexual)…. Sima Alcy txeu d’es ten ses “alguen sertu” mas també ocazionalmenti es ta da ses “volta” ( Sem kumprumisu) …Sima Arcy fidju txeu tambe es ka kre pamodi es ta fla ma funson di mudjer ê ka so reproduzi ku orienta kaza ( na kaza é també es ki ta manda).
KONTRADISON?
Ê es “damas” rializadas ki ta iziji igualdade de genero y ki ta asumi komu mudjer “independente y emansipada” ki nu entantu ta aseita ou até ta iziji “soku na rostu” (un expreson ki ten un sertu carga violentu y ki di sertu forma podi simbuliza ou nau kel tradisional dominio di omi sobri mudjer)
Omi kauverdianu sempri pêta mudjer ( ê sociologiku). Ten 2 ou 3 mudjer na pé pa dumina ta daba omi un sertu prestigio y ta alimentaba si auto-estima... Mas oji en dia es es nova gerason di kriolas ka kre dexa ser dumindu ( Ninhun omi ka ta subis na katxu) nen es ka ta a-seita di boka kaladu tudu kuza ki omi kré …. Es ta aseita , e verdadi, pa omi “disfruta” di ses korpu mas en en troka di sertus favoris material, ki txeu bes objetos di konsumu ( ropa, sapatu, eletronikos, etc).
Pa uns es atitudi di mudjer na “mercantiliza” si korpu ka ta dexa di ser kontraditorio ku es vontadi di auto-afirma y di ser ruspetada na sosiedadi . Pa otus nau.
Pa otus “soku na rostu” ta ben reforsa propi autonomia y puder di mudjer pamodi ku dinheru d’omi es ta leba vida ki es kré (livri y indipendente) …Tantu + ki sima txeu ta fla si omi ka ta das kel amor ku ruspetu ki es meresi pelo menus pa das dinheru .
Ki sta dizorientadu ê omi kabu-verdianu ki sen mutu dinheru pa da mudjer ta manxi ta txora trabadju ki ka ten. Y dipos mentalidadi di omi ka mutu muda ( Ten txeu ki inda ta konsidera mudjer komu inferior y objetu di si prazer)
Mudjer nau …
Mudjer cabo-verdiana “evolui” y ten stadu ta apruveita tudu oportunidadi pa studa pa avansa na vida pa liberta di duminason d’ omi. “Soku na rostu” podi ser + un estratagema pa skapa di es dominio….Sin ou nau? fonte:ok


text:
Montrond fla ma ê recebi ordi di dimision semana pasadu sen avizo prévio
Ê pelo menus un parti di populason di Tchan ki marka pa es dia domingo un manifestason di prutesto kontra forma “brusca e vergonhosa” komu governo dimiti Miguel Montrond di Kumison Interministerial kriadu pa djuda rezolvi prublemas di Chă das Caldeiras.
Montrond era reprezentanti di populason nes orgăo kunsultivo ki ten komu tarefa studa situason y recomenda soluson pa midjora vida di deslocados di Cha das Caldeiras. ...Populason kré pa governo volta pa traz na si dicizon y “reinstala” Miguel Montrond komu ses reprezentanti nes dita kumison. Cazu kontrario es ta avansa ku manifestason.
Montrond fla ma ê recebi ordi di dimision semana pasadu sen avizo prévio, un ordi transmitidu pa Jaime Ledo de Pina, delegado di governo na Fogo pa area di Agricultura y Ambiente. E fla ma ê ka dadu ninhun justificason pa es despedimento kuandu sta faltaba + di un mês pa fin di si kontratu laboral .
Es decizon di afasta Montrond di es Kumison governamental sta kontici poku tempu dipos di es joven ter denunciadu publicamenti alegados desvios di ajudas y material destinadu pa populason di Tchan ki na si opinion Serviço Nacional de Pruteçȃo Civil sta transfiriba pa Praia ( na altura até ê fika dianti di un kamion pa tenta impidi parti di es “transferencia”).
També ê amiasaba torna publico alegadas iregularidades kumetidu pa es mesmu kumison na geri ajudas pa Chă das Caldeiras.... Para já ê prumeti kontinua ta luta pa si povo y ê fla ma ninhun partido “estará acima de Chã das Caldeiras “. fonte:ok


text:
arti risikladu arti risikladu arti risikladu
Pa kumesa, é ta kema pós di fós y dipós, un pur un, é ta lixa-s. Forma di obijetu é fetu ku papelon, “ma ten ki ser di kés kaxa di leti kondensau, pamodi é riju y é ka ten poru pa entrada di ar”. Fazi siguinti é kola kada palitu na superfisi di papelon. Pa tirmina, é só lixa y verniza. Pronto, dja sta.
Nu ten bolsa, ku mutivu di tudu ilha, kandieru ku brazon di timis di futibol, meza, kaxa joia y tudu ki imaginason y teknika ta pirmiti fazi. Shéu ka ta consigui fazi un esposison pamodi sés pesa ta sai rei di faxi. Ma kenha ki sta interesadu na konxé-l midjor...9914386.


text:
Avizu di nasimentu di Juon
Lúkas
Kapítilu 1
Versíkulus 5 ti 25
5Kantu Eródis Grandi éra rei di Judea, tinha un saserdóti ki txomaba Zakaria, y e ta fazeba párti di un grupu di saserdótis di Abías. Se mudjer éra di familha di Aron y se nómi éra Zabel. 6Es dôs es ta viveba dretu dianti di Déus y es ta guardaba tudu mandamentu y lei di Sinhor. Ningen ka tinha nada pa pontaba es dédu. 7Es ka tinha fidju, pamódi Zabel ka podeba ten fidju y es dôs es staba bédju.
8Ta kontise ki Zakaria ba faze se trabadju di saserdóti dianti di Déus, pamódi na kel altura se grupu staba di sirbisu na Ténplu di Jeruzalen. 9Zakaria skodjedu pa sórti, sima éra kustumu entri es, skodjeba saserdótis pa entra na lugar santu di Ténplu di Sinhor, pa kema insénsu. 10Inkuantu e staba la déntu, na óra di kema insénsu, povu staba di ladu di fóra di lugar santu ta ora.
11Zakaria staba na lugar santu kantu dirapenti parse-l un anju di Sinhor, sakédu na direita di altar di insénsu. 12Kantu Zakaria odja-l, e fika spantadu, y korpu gurgunha-l di médu. 13Má anju fla-l: «Ka bu xinti médu Zakaria, pamódi Déus obi bu orason y bu mudjer Zabel ta da-u un fidju, y bu ta po-l nómi di Juon. 14Bu ta ba ten un grandi alegria ku se nasimentu, y txeu gentis ta fika kontenti djuntu ku bo. 15Odja! E ta ba ser un grandi ómi dianti di odju di Sinhor. E ka ta bebe nunka vinhu, nen bebida fórti. E ta ser xeiu di Spritu Santu, mézmu déntu di bariga di se mai. 16E ta ba poi txeu fidju di Izrael ta volta pa Sinhor se Déus. 17E ta bai frenti di Sinhor na Spritu y puder di pruféta Elías, pa faze volta kurason di mai ku pai pa ses fidjus y tanbe pa faze volta kes dizobidienti pa sabedoria di gentis justu, pa pripara un povu pa resebe Sinhor.»
18Zakaria purgunta anju: «Módi ki N pode ten sertéza des kuza? Ami é un ómi bédju, y nha mudjer tanbe.»
19Anju risponde-l, e fla-l: «Ami é Gabriel, inkaregadu di sirbisu di Déus. El ki manda-m pa N ben pâpia ku bo, pa N traze-u es bon notísia li. 20Má, pamódi bu ka kridita na nha palavra, bu ta fika mudu, bu ka ta pâpia ti kes kuza kontise, pamódi nha palavra ta kunpri na se ténpu sértu.»
21Kel povu sa ta speraba pa Zakaria parse, y es atxa stranhu sima e dura na lugar santu. 22Kantu e sai, e ka konsigi pâpia ku es y es intende ki e tevi un vizon na lugar santu. E pâpia ku es ku jéstu y e fika mudu.
23Kantu Zakaria kaba dias di se sirbisu, e bai pa se kaza. 24Dipos ki tudu es kuza kontise, se mudjer Zabel fika grávida y e fika déntu kaza duranti sinku męs. 25E fla: «Sinhor faze-m grandi kuza. E djobe na mi ku favor y dja da-m razon pa N xinti dretu dianti di tudu algen.»


text:
20 di Fevereru di 1949. Dumingu. 11:30 di palmanhan. Un barudju forti obidu lá pa banda di prédiu di Asistensia, undi ki oji é Telecom. Era la ki koitadu ta resebeba ajuda y kumida. Ma na kel dia, paredi di kintal cai riba di un monti di gentis. 232 mori y 47 fika feridu. Un tragedia ki fika konxedu pa “Dizastri di Sistensia”. Un broxura di Palasiu di Kultura Ildo Lobo, ki ten testemunhu y parti di artigus publikadu na Voz di Povo, ta fla: “o vento passou a soprar em rajadas ciclónicas de 80 quilómetros…gritos…correrias…estupefacção”. Ten gentis ki fla ma és obi “gemidos, sangue, corpos trucidados, mães que procuram os filhos”. Ma testemunhu más signifikativu sobri manera ki mundu odja kel tragédia obidu di boka di invistigador Arnaldo França: “a rádio Moscovo noticiou na altura: o desastre na cidade da Praia define um Governo”.
Es dumingu li, ta kompleta 56 anu di Dizastri di Sistensia. Palasiu di Kultura Ildo Lobo ta pruveta tanbé tres més di morti di sé patrono pa fazi un resa sábado, 9 ora di noti. Y sugunda fera, ta abri espozison di fotografia “Momentos de Reflexão”. Ma é ka tem nobidadi: dja és mostraba el na 2003. Broxura é kel mé – és muda só kel ‘3’ pa fika 2005, ku kaneta feltro. Fika feio. Gentis: nu mesti otu jetu di fazi kusas.


text:
Bu ta gostaba di lé es artigu na %%?
Folhetu di studu pa runion 'Vida i pregason' | Julhu di 2017
Reinu é di kel algen ki ten direitu legal
Profesia di Ezekiel dja flaba ma pa lei, Jizus tinha direitu di ser Rei.
-
Gén 49:10
Misías ta binha di ki tribu?
-
2Sa 7:12, 16
Reinu di kenha ki ta fikaba pa tudu ténpu?
-
Mt 1:16
Pa mostra ma Jizus tinha direitu di ser rei, Mateus skrebe lista di se família pa ladu di kenha?
Jeová da Jizus direitu legal di ser rei. Kuzê ki kel-li ta inxina-nu sobri Jeová?
Manda pa otu algen
Manda pa otu algen
FOLHETU DI STUDU PA RUNION 'VIDA I PREGASON'
Kabuverdianu
Reinu é di kel algen ki ten direitu legal
https://assetsnffrgf-a.akamaihd.net/assets/m/202017250/univ/art/202017250_univ_sqr_xl.jpg


text:
Skódja di noibu di prinséza
Traducción al Español no está disponible
Cuento Criollo
Ilha de SantiagoCabo Verde
Cuentista
Júlio Soares
Kusa ki kusa ki fka ta kontise na es mundu i ki oji N sa ta ben konta, na es prisizu mumentu.
Éra un stória di un rei ku rafnha ki ta moraba na un sidadi grandi ki tinha un munti di algen. Mas rei, el éra xéf di kel kau. El ki ta mandaba na tudu algen li dentu. Nton, dipos, e' ten si fdju (prinséza ku prfnsipi), ki prinséza dja kria, dja bira grandi ki dja da mudjer, ki dja sta na idadi di kazamentu. Nton, rei tra un lei ki ta fa ma e' kre kasa si fdju ku un di kes rapazis di zóna. Mas, kondison ki e' ta poba pa si fdju-fémia kasaba ku kes rapazis, éra ki kenha ki konsigiba kumeba un pratu di malgéta sen ki e' fase un "hxhxhxh".
Nton, ta kontise ki e' abri inskrison: tudu rapasis di kel zóna ben di tudu kau, di tudu zóna ki ta fase parti di kel sidadi, ben, ben inskreve. Mas di kantu mil rapazis.
Nton txiga kel diâ, diâ di konkursu, tudu algen, rumadu na un stadiu, na un kanpu di futibol. Kel bes kanpu ka tinha relva. E kanpu di téra, tudu algen xintadu latxi na txon, pé dentu-l téra, otu ku sapatu, otu sen sapatu, otu ku xinélu, otu ku plastiku, otu sen nada. Kada kenha di si manera. Póbri ku riku tudu djuntadu pa bai odja kel konkursu.
Rapazis la tudu xintadu na ses banku, nton kumesa konkursu. Primeru inskritu ki bai txomadu, panha si pratu malgéta, e' poi na bóka, e' da un dentada, e' kudi:
— Hxhxhxh. o nha mai!... Kel li ka ta bai!
E dizisti. Txomadu a segir, bai mas di tres mil rapasis. ninhun ka konsigi. Nhu rei fla:
— Bon, anhos nhos ka konsigi kume un pratu malgéta sen fase hxhxhxh. Nton, nha fdju ta fka la, t'óki parse un algen ki ta kume un pratu malgéta!
Ta kontise ki na mumentu, kuandu ki tudu gentis ta sai, staba un kuriozu na kel lugar ki, e' bira si, e' vira róstu si, e' odja un koitadinhu, un ómi ki staba kabélu txeu, dja e' bira kabélu branku na kabésa... koitadu, kalsa bédju, pé na txon, pé rusu so pitxóka, kabélu so léndia, ropa ki ka ta da nen pa odja: koitadu própi! Di kes koitadu ki ka ten kau fa!
(Koitadu, N kustuma ta fa: ten koitadu, ten fórti koitadu, ten o nha mai di koitadu! Kel éra o nha mai di koitadu!) Nton, kuandu ki kusa, kel sinhór ki odja kel koitadu, e' fla:
— Sr. Rei, nau inda falta un!
Sr. Rei fla:
— Falta un?!... Ma kel li ka sta inskritu!
— Sin, kel la ka sta inskritu. ma e' sta li! Anhó, el e' sta li. palavra nho ka ta dismintidu! Anhó nhu fa... el
e' sta li, e' ten ki partisipa.
Nton gentis djunta, kantu ki nhu rei fa si:
— Nhos manda-l entra.
Kantu ki kel koitadu entra, e' fla:
— Kenha?... Abó?!...
Na, ba-t'inbóra!... Abó bu ka ta sirbi!
Abo, tudu kes rapazis ki ben. kes rapazis so bazófu, so inpustor, so bunitu. ka konsigi, abó bu ta konsigi?!...
Agó, dja N fa-u. ten ki ser! Dja nu sabe kusa e módi?...
Kel koitadinhu fla si:
— Dja nu sabe e kusé. E pa kume un pratu malgéta, sen fase "hxh".
(Nen "hxhxhxh" e' ka a ta pode fase!)
Nton, kantu ki kusa, nton e' bai. Tudu algen rumadu, na altura nen televizon ka tinha pa flmaba. Ma, mi komu N staba la na altura, N fika, N odja kel kusa, N fka N ta konta!
Nton e' bai, e' panha si pratu malgéta. Primeru, e' fla:
— Sr. Rei, anhó nhu fa: kenha ki ta kasa ku fdju nho, e kenha ki kume un pratu malgéta sen fase "hxhxhxh".
Sr. Rei fla:
— Sin sinhór!... Filismenti dja nhu lenbra!
Nton, e' panha un kudjer di malgéta, e' poi na bóka, e' da un dentada, e' fla:
— Sr. Rei, e pa ka fase "hxhxhxhxh"?!...
Sr. Rei fla:
— E pa ka fase "hxhxh".
E' fla:
— Sr. Rei, N ka ta fase "hxhxhxhxh".
E' torna panha mas un bokadu, antis di e' poi na bóka, e' fla:
— Sr. Rei, dja nhu sabe-l e módi. e pa ka fase "hxhxhx"!...
E' mete kudjer na bóka, e' da un dentada, e' fla:
— Sr. Rei, dja nu odja ma N ka ta fase "hxhxhxh"?... A nha mai!... N ka ta fase "hxhxhxh", Sr. Rei!... N ka ta fase.
Dipos, e' torna panha mas un bokadu. pratu dja sta ta linpa, tudu algen kumesa ta da palmu. Kantu ki falta mas un bokadu, e' fla:
Amí dja N kume tudu kel li, N ka fase "hxhxh". kel li nen ki N fase "hxhxh"!
Nhu Rei fal:
— Nau, nhu ka pode fase "hxhxh"!
E' fla nhu Rei:
— Nton, N ka ta fase "hxhxhxh".
E' kaba kume kel pratu malgéta. Dipos, nhu Rei go fka si konstranjidu, fla:
— Nha genti, N a ta ben kasa nha fdju ki N kre txeu, nha Prinséza... pa N ben kaza ku kel koitadu la!
Kelóra, e' fla:
— Prontu, bu ten ki kaza ku nha fidju!
Sr. Rei kelóra manda kontrata barberu mas bon ki tinha na kel zóna, mas kel midjór barberu ki tinha na kel zóna, e' manda kunpra material di barberu di kel primera kualidadi ki ten, e' manda kunpra bankada ki ómi ta xinta di kes midjór, e poi tra rapas barba, tra kabélu, konpo. Sima ta bai ta tra kabélu, rapas ta bai ta fka mas nóbu.
Kel rapas ka éra bédju. Rapas era nhanhidu ki staba. E' staba injuriadu. Koitadu, ku fómi, ka tinha kenha di da-l kumida. Nton, e' bai ta njuria, e' bai ta njuria, e' bai ta njuria, e' fka nhanhidu.
Nton, sima ta ba ta tra, e' bai ta fka mas bazófu. Dipos, nhu Rei tanbe manda pripara un kaza di banhu ku un xanpó, ku sabon, ku jel di banhu, ku tudu kuza di kes mas inpuranti ki ten, da-l kel un banhu! Dipos, manda buska un fatu na Mérka, mas fatu di kel midjór ki tem, e' da-l.
Kantu ki e' bisti ki e' sai la, ningen ka kridita ma éra kel rapas ki kumeba malgéta ki staba di kel manera. Ningen, ningen ka kridita!
Nton, dipos markadu kazamentu, ma nhos ka ta kridita kenha ki ben kaza kel rapas! E' tra nhu Papa di Róma pa ben kasa si fdju, na kel bes, na mil novesentu N ka sabe un bes. Nton, kasa ku si fdju. Kantu ki kaza, fasedu fésta, ki dja e' mora na si kasa. Éra fésta bédju, ki amf N bai fésta, N ten tres diâ la na fésta! Ma, fésta! Amf N skese tanbe kaminhu di kasa, pamódi fésta di kel manera, N ka odja ti oji!
Nton, kantu ki es kasa, e' bai si kasa, el ku si mudjer. Nton, es kumesa ta ten ses fdju... Dja es ten un fdju, dja es ten dos fdju... lnda a diâs, N pasa la ku rapasis, N atxa-l na varanda. ti ki e' kunvida-m pa N ba toma un xa ku el. N bai, N toma un xa ku el, dipos e' fa-m:
— Nhu ta lenbra di mi?
N fa-l:
— Klaru ki N ta lenbra di bo!... Anhó e un di kes ki staba na konkursu. anhó e un di kes ki partisipa na konkursu ki konsigi kume un pratu malgéta! Agó, nhu ta fa-m si N ka ta lenbra di nho!?...
— N pensaba ma nhu ka ta lenbra di mi! Es dispreza-m, ma oxi, nhu odja li! Oji, mi e un di kes ómi mas riku di es sidadi!
"Sapatinha rubera riba, sapatinha rubera baxu, kenha ki sabe mas, konta midjór!" Sima ta fadu, un saku dinheru sa ta rola na kobon di Fonton, róstu pa mar... Si ka bai faxi, e' ta kai na mar, nu ta fka sen el!


text:
Nós ku Nós
Konsuladu di Kabu Verdi na Boston ta prumovi kuartu konferensia "Common Threads", ki ta bai di 15 ti 17 di Abril, na Pawtucket. Tema dés inkontru di kabuverdianus na diáspora é "Rais y Unidadi: nós kaminhu pa futuru". Sta ta speradu 500 partisipanti, entri kriolus di Kabu Verdi, Merka y Europa pa bá dibati prublemas ki ta afeta nos komunidadi na States - deportason, bilinguismu, integrason y saudi. Ma distaki é edukason y kultura. Ministru di Kultura Manuel Veiga ta riprezenta Guvernu na kel eventu li y é debi papia na enseramentu di Konferensia, na dia 17, dumingo.
Common Threads, kriadu na 1999, é un fórun ki kré prumovi dialogu entri kabuverdianus, na ilha y diáspora, prumovi y prizerva kultura kriolu. Y nos kultura é pratu forti dês iventu. Pa inaugura és konferensia, ten un spetaklu di Djosinha y gardenia oji di noti, na Sculler's Jazz Club, de Boston. Dia 15, sesta fera, Bela Duarte ta mostra un spozison di tapesaria na Sentru Multi Kultural di Johnson & Wales, na Providence. Y dia 17, dumingo, ten anti streia di filmi “Some Kind of Funy Porto Rican”, di Claire Andrade-Watkins.
Com CaboVerdeonline


text:
E foi ‘baliada” pa polisia na Cova da Moura ( Portugal)
Era un fin di tardi agradavel na Cova da Moura, un bairro di Lisboa kostruidu na si maioria pa imigrantis caboverdianos. Nes 05 di Febreru di 2015 Jailza Sousa sta limpaba txon di restaurante undi e ta ê trabadja kuandu ê tra vental pa prutesta kontra un grupo de polisias ki sta agridiba brutalmenti un joven cabo-verdiano engostadu na paredi…. Es joven era Bruno y si sangui fika na txon y na paredi duranti dias.. .
Es kazu ki na altura foi denunsiadu y kumentadu li na Onda Kriolu da txeu ki papia y so ê ben kulmina nes 2017 ku akuzason formal di 18 policias portuguez pur krimi di krueldadi, ódio racial, sadismo y tratamentu dezumano kontra Bruno y kontra un grupo di 5 jovens ki dipos bai eskuadra di Afragilde pa averigua situason( na altura komunikason social flaba ma Bruno da un karru di policia ku pedra y kebra vidro mas tudu testemunhas ta disminti es verson).
Jailza ta rekorda es dia ku tristeza mas tambe ku revolta.
Es imagranti cabo-verdiana di uns 30 anos di idade fla ma es kazu foi so + un izemplu di modi ki policia portuguez ta odia pretu, di modi ki forsa polisial “tratanu sima animal ki ten ki ser exterminadu”
Ê fla ma kuandu e labanta pa prutesta kontra cena di agreson polisial ki sta pasaba si dianti ma policia dal un tiro dentu petu ( ku bala di borraxa). Y enkuantu ê staba ta tenta ekilibra pa ka kai es mesmu policia dal un koronhada na boka.
Jailza lebadu hospital enkuantu un grupo de jovens ativistas di organizason Moinho da Juventude bai esquadra polisial pidi satisfason. Es foi recebidu pa un grupo di uns 20 pocias ki recebz ku manduku y ku pistol.
Restu dja bu sabi : Es jovens foi brutalmenti torturadu na esquadra de Afragilde y traumas fizicos y psicologicos ti inda ka sara dretu … fonte:ok


text:
Pensa na bo
Pensa na bo
Es noti N pensa na bo
Di repenti N fika emosionadu
N tenta kontrola nha imoson
Menina ben so bo ki ta intende-m
Pensa na bo, kuzé ki es imoson traze-m?
Pensa na bo, y pa undi ki e kre leba-m?
Pensa na bo, ma tudu ta kai na si lugar sértu
Pensa na bo, ó ki bu sta djuntu mi
So pensa na bo ka dexa-m kai na sonu mas
Sunha ku bo kordadu noti interu
Korason di meu sta kuazi ta rabenta
Di zimola ben, so bo ki ta kalma-l
Pensa na bo, kuzé ki es noti dja traze-m?
Pensa na bo, y pa undi ki e kre leba-m?
Pensa na bo, N sabi ma tudu ta kai na si lugar sértu
Pensa na bo, ó ki bu txiga na mi
Prinsezinha, dja N odja ma dja N kre-you
Pa you ser di-meu, pa sénpri só di-meu
Prinsezinha, minina dja N kre-bu txeu
Bo ki é di-meu, so bo y mas ningen
So pensa na bo traze-m tantu imoson
Ma bo é nha ramédi, bo ki ta kalma-m
Lonji di bo N ka kre sta da-m bu mon
Minina bu intende-m so bo mas ningen
Lyrics taken from http://www.lyricsmode.com/lyrics/g/gil_semedo/pensa_na_bo.html


text:
Elijah ê segundo kriolu “Bebé do Ano” di cidade di Brockton na espasu di 2 ano...
Da boas-vindas a Elijah Monteiro
Ê ben pa es mundo kuandu era izatamenti 1 h y 37 m di madrugada di 01 di Janeru kuandu inda staba ta komemoradu entrada di novo ano .
Elijah Monteiro naci perfeitinho y cheio di saude na Hospital di Brockton ku 3 kylo y 100 grama di pezu ...
Fidju di cabo-verdianos Solangela ku Elsio Monteiro, Elijah ê primeru bebé ki naci nes ano di 2017 nes cidadi merkanu undi 9% di populason ê cabo-verdiano ou di origem cabo-verdiano ( maior percentagem di Merka ).
Pa mai ka foi surpreza :
Solangela dja palpitaba ma si fidju ta naceba na dia di anu nobu mas nunka ê ka imaginaba ma Elijah ta ser-ba primeru ... Y enkuantu maioria di pessoas sta daba gritos di alegria ku chegada di 2017 Solangela tambê sta gritaba ( mas era gritus di dor di parto ...ê fla ma ê grita rixu propi).
Elsio també staba nervozu ( era nascimentu di si primeru fidju) mas finalmenti es joven natural di Praia respira di alivio y foi ku orgulho y alegria ki ê da boas-vindas a si fidju matxu ... y foi di es forma ki es cazal cabo-verdiano entra na 2017 ku un novu membro na familia.
Congratulation !!! fonte:ok


text:
FOLHETU DI STUDU PA RUNION 'VIDA I PREGASON' Maiu di 2016
Maneras di faze aprizentason
Ideias pa aprizenta A Sentinela i livru Bíblia Ensina. Uza es izénplu pa bu faze bu própi aprizentason.
TIZORUS DI PALAVRA DI DEUS
Jeová ta fika kontenti si nu faze orason pa otus algen
Deus manda Jó pa faze orason pa se kunpanherus nbóra es ka trata-l ku amor i es pô-l ta fika más disgostadu. Di ki manera Jó foi abensuadu pamodi el aguenta firmi na se sufrimentu i el mostra fé? (Jó 38-42)
VIVE SIMA UN KRISTON
Bu sta ta uza JW Library?
Modi ki bu ta instala es aplikativu? Modi ki el ta djuda Tistimunhas di Jeová na ses runion i na ses trabadju di pregason?
TIZORUS DI PALAVRAS DI DEUS
Nu ten ki onra Jizus pa nu pode sta na pas ku Jeová
Modi ki nasons ta ben trataba Jizus, kel ki Jeová skodje kómu Rei? Pamodi ki é inportanti nu onra Rei ki Jeová skodje? (Salmo 2)
TIZORUS DI PALAVRA DI DEUS
Ken ki pode ser konvidadu pa entra na ténda di Jeová?
Salmo 15 ta fla kuzê ki Jeová ta djobe na un amigu.
VIVE SIMA UN KRISTON
Maneras di uza JW Library
Modi ki bu pode uza-l pa studa, na runions, i na pregason.
TIZORUS DI PALAVRAS DI DEUS
Kuzas ki staba skrebedu ma ta kontiseba ku Misías
Odja modi ki profesias sobri Misías na Salmo 22 kunpri na Jizus.
TIZORUS DI PALAVRA DI DEUS
Pidi Jeová pa da-u koraji
Kuzê ki pode djuda-nu ten koraji sima Davidi? (Salmo 27)


text:
LISON 91
Jizus resusitadu
Dipôs ki Jizus móre, un ómi riku ki txomaba Juzé, pidi Pilátus pa dexa-l tra korpu di Jizus di staka. Juzé nbrudja korpu di Jizus na panu di linhu finu, el poi purfumu ku ólhu spesial i el pô-l na un sipultura ki nunka ningen ka interadu na el. El tapa sipultura ku un pédra grandi. Xéfi di saserdótis fla Pilátus: ‘Nu tene medu pa disiplus di Jizus ka panha se korpu i dipôs pa es fla ma el resusita.’ Nton Pilátus fla-s: ‘Nhos fitxa sipultura dretu i nhos poi guarda la.’
Três dia dipôs, sédu palmanhan, alguns mudjer bai sipultura i es atxa pédra roladu na ladu. Déntu sipultura un anju fla kes mudjer: ‘Ka nhos xinti medu. Jizus dja resusita. Nhos bai i nhos fla se disiplus pa nkontra ku el na Galilea.’
Maria Madalena bai faxi bai atxa Pedru ku Juan. El fla-s: ‘Algen dja panha korpu di Jizus!’ Pedru ku Juan kóre pa sipultura. Kantu es odja ma nada ka staba la, es bai pa ses kaza.
Kantu Maria volta pa sipultura, el odja dôs anju la déntu i el fla-s: ‘N ka sabe undi ki es poi nha Sinhor.’ Dipôs el odja un ómi i el pensa ma el éra jardineru. Maria fla-l: ‘Sinhor, favor fla-m undi ki nho pô-l.’ Má kantu ki ómi fla-l: “Maria!”, el da kónta ma el éra Jizus. El grita: “Instrutor!” i el brasa-l. Jizus fla-l: ‘Bai bu fla nhas irmon ma bu odja-m.’ Kel óra, Maria kóre pa disiplus i el fla-s ma el odja Jizus.
Na kel dia di tardi, dôs disiplu staba ta anda di Jiruzalen pa un otu lugar ki txomaba Emaús. Un ómi bai djuntu ku es na kaminhu i el pergunta-s sobri kuzê ki es staba ta papiaba. Es fla: ‘Bu ka obi kuzê ki kontise? Dja ten três dia, ki xéfi di saserdótis manda mata Jizus. Gósi alguns mudjer sta ta fla ma el sta bibu!’ Kel ómi pergunta-s: ‘Nhos ka ta kridita na profétas? Es fla ma Kristu ta moreba i dipôs el ta resusitaba.’ El kontinua ta splika-s kuzê ki Skrituras ta flaba. Kantu es txiga na Emaús, disiplus pidi kel ómi pa bai ku es. Na óra di kume, kantu ki el faze orason, es da kónta ma el éra Jizus. Dipôs el dizaparse.
Kes dôs disiplu bai faxi pa Jiruzalen, na kaza ki apóstlus staba djuntadu i es fla-s kuzê ki kontise. Timenti es staba déntu kaza, Jizus parse pa tudu es. Na komésu apóstlus ka staba ta kridita ma el éra Jizus. Nton el fla-s: ‘Nhos odja nha mô; nhos pode poi mô. Dja staba skrebedu ma Kristu ta moreba i ta resusitaba.’
‘Ami é kaminhu, verdadi i vida. Ningen ka ta txiga na nha Pai si ka é pa mi.’ — João 14:6


text:
Jessica ten 25 anu, é nasce na Cabo Verde e é kria na Luxemburgo. Nes ultimus 9 mês é perdi 60 kilo, e si vida transforma completamente.
"Hello nha nome e Jessica mi naci la Cabo Verde mas nha education n recebi li Luxembourgo. Na kel ultimus 9 mes li n perdi 60 kg. Nha vida muda tanto, n remarka mam mesmo mi como pesoa n muda tanto. Gora kes genti anti ki ta insultaba mi, ki ta falaba mal di mi, kre bem ser nha amiga. Gentis ki sempre te pensaba me es e mas superior ki mi.
N ta lembra kantu ki n tinha 16 anu, mi ta baba lyceu kes dama ta odjaba mi kabesa pa pé, ta gosa ku mi di nha corpu, de nha manera di bisti, nha manera di ser, ki na fim n fika ta pensa ma mi ke problema! Kel mas pior e ki kes genti ki ta fazeba mi chinti assim es era pretas cabo verdiana sima mi, gentis ki bem de mesmo pays ki mi!
Gosi ki nha vida dja muda es ta kre ben bira amiga ku mi, mi ka mesti nhos."
Es inkrivel perda de peso ki transforma vida de Jessica, fazel ser um alguen ki ta kuida mas del mesmu e keli dal motivason pa é faze kusas ki é gosta, sima por exemplu faze bodypainting. Gosi es si talento bira si trabadju.
Es jovem kriola, ki dexanu inspiradu, pidi pa tudu meninas acredita na es mesmu, pa es ka escuta ku pessoas ki ta kré troças, desmoralizas ou ki ta kré fazes acredita ma ka é possivel sigui ku ses sonho, komu alguns alguen tenta fazeba ku el antis. facebook de Jessica/ fonte:dypk


text:
VIVE SIMA UN KRISTON
‘Se maridu konxedu dretu na portons di sidadi’
Un bon mudjer ta poi otus algen ta pâpia ben di se maridu. Na ténpu di Rei Lemuel, un ómi ki tinha bon mudjer éra konxedu pa algen dretu na portons di sidadi. (Pr 31:23) Oji, ten ómis ruspetadu ki ta sirbi kómu ansions i ajudantis di kongregason. Si es é kazadu, es ten ki konta txeu ku bon konportamentu i apoiu di ses mudjer pa es ten kel priviléjiu li. (1Ti 3:4, 11) Mudjer di kes tipu li, ten txeu valor pa ses maridu i tanbê pa kongregason.
Un bon mudjer ta djuda se maridu kunpri se diziginason óras ki. . .
el ta enkoraja-l ku palavras di amor. – Pr 31:26
di livri vontadi el ta dividi se maridu ku kongregason. – 1Te 2:7, 8
el ta leba un vida sinplis. – 1Ti 6:8
el ka ta pergunta se maridu sobri asuntus di kongregason ki el ka debe sabe. – 1Ti 2:11, 12; 1Pe 4:15


text:
Cancer ta mata 2 pessoas pur dia na Cabo Verde
“Hoje eu acordei com câncer e a partir de agora todos os dias em que eu dormir, já não saberei se vou acordar... Apesar de tudo estou confiante e năo vou desistir assim tao fácil...Lutarei até ao fim ....Nao é assim que nos ensinaram? Que no fim tudo vai dar certo?”
Pa Cristina, sima pa kuazi tudu kes doentes ki ta sufri di cancer, speransa ê ultimu a morrer....
Cristina diagnostikadu ku cancer di mama nun estado avansadu pamodi ê ka bai fazi mamografia a tempu. Cancer spadjal pa korpu y si chance di sobrivivencia torna mutu + reduzidu.
780 MORTOS NA 2016...
Kuandu na 2010 numero di obitos foi 303.
Dados ê di Associação Cabo-verdiana de Luta Contra o Cancro ki anuncia ma so ano pasadu 780 pessoas morri di cancer na Cabo Verde... Un media di 2 pur dia y numero di kazus ten stadu ta aumenta ( so na hospital di Praia ta detetadu uns 400 novos kazu pur ano) ... Di tal forma ki cancer ê oji segunda cauza di morte na Cabo Verde (primeru ê tenson altu)
Cancer ki + ta mata ê cancer di mama, di prostata y di utero. Responsaveis di Prugramas di Luta kontra cancer ta fla ma situason ê alarmanti, tantu + ki Cabo Verde ka ten servisu di radio-terapia y tcheu doentes ten ki evacuadu pa Portugal undi tcheu ta txiga a tempu...
Di forma ki midjor forma di luta kontinua ta ser prevenson y diagnostico precoce....Kadu un podi kontribui pa si propi saude ku un stilo di vida saudavel ( abaixo alcool ku cigarro) mas tambe autoriadades ten ki invisti na tratamentu, principalmenti na reforsu y kapacitason di pessoal médico, na reforsu di material clinico mas tambe na kriason di mecanismos y ferramentas pa enfrenta tudu impacto social di es duensa ki sta amiasa nos gerason ... fonte:ok


text:
Luxor Dion Monteiro, 30 anos, morri es sexta-fera nun ospital di Brazil dipos di ser agrididu a paulada
Segundo un si ex-kolega ki trabadja kol na otel Melia Dunas , na ilha do Sal, Luxor (na foto) ta flaba ma si mai era di Santo Antăo mas ma si familia ta viveba na Angola undi ta vivi si pai ku kantu irmon.
Luxor Dion Monteiro, 30 anos, morri es sexta-fera nun ospital di Brazil dipos di ser agrididu a paulada pa un adolescente di 17 ano ki konfesa krimi na policia.
Agreson foi na bera di un auto-estrada ( BR-040) pertu di un centro comercial entre sidades di Matias Barbosa e Juiz de Fora, na estado di Minas Gerais.
Kuandu policia txiga pa alen di Dion ki es enkontra ku gravi ferimentu na kabesa es discubri tambe un otu individuo di 17 ano sukundidu dentu di un atocarro ki kaba pa konfesa ma foi el ki agridi vitima y até ê mostra arma di krimi ( un po di madera ku metro y meio di kumprimento).
Motivo di agreson? Ê fla policia ma Dion sta pernoitaba na si “abrigo”.
Segundo fonte policial tantu es cabo-verdiano komu si agresor brazileru ta viveba na rua ( “andarilhos” sima es ta fla na Brazil ) y Luxor foi ate abordadu pa un equipa policial un dia antis di si morti na patio di un restaurante perto di es “rodovia)
Dior inda lebadu pa ospital ma ê ka rizisti a ferimentos. Na si puder ê tinha un passaporte cabo-verdiano ku documento de rezidencia valido di 2015 a 2018. Segundo si ex-kolega di trabadju na Cabo Verde Luxor dexa Cabo Verde provavelmenti na 2015.
Policia inda sta investiga kazu. Fonte:ok


text:
LISON 97
Kornéliu resebe spritu santu
Na sidadi di Sizarea, tinha un xéfi di trópas romanu ki txomaba Kornéliu. Judeus ta ruspetaba el, nbóra el ka éra judeu. El ta djudaba póbris i kes algen ki tinha nisisidadi. Kornéliu ta kriditaba na Jeová i sénpri el ta oraba pa el. Un dia, un anju parse pa Kornéliu i el fla-l: ‘Deus obi bus orason. Manda ómis pa sidadi di Jopi, undi Pedru sta i pidi-l pa el ben ku es.’ Kel óra, Kornéliu manda três ómi pa Jopi, ki ta fikaba uns 50 Km pa sul.
Má Pedru, ki staba na Jopi, tevi un vizon. Na kel vizon, el odja txeu animal ki judeus ka podia kumeba i el obi un vós ta fla-l pa el kume. Pedru nega kume i el fla: ‘Nunka N ka kume ninhun animal inpuru na nha vida.’ Nton vós fla-l: ‘Ka bu txoma kes animal li di inpuru. Deus dja bira-s puru.’ Pedru tanbê fladu: ‘Sta três ómi na bu pórta. Bai ku es.’ Pedru bai pa pórta i el pergunta kes ómi pamodi ki es staba la. Es responde: ‘Kornéliu ki manda-nu. El é xéfi di trópas romanu. El fla pa bu bai se kaza na Sizarea.’ Pedru konvida-s pa es fika ku el kel noti. Kel otu dia, el bai ku es pa Sizarea, djuntu ku alguns irmon di Jopi.
Kantu Kornéliu odja Pedru, el poi duedju na txon se frenti. Má Pedru fla-l: ‘Labanta! Ami é un ómi sima bo. Sikrê judeus ka ta bai kaza di kenha ki é ka judeu Deus fla-m pa N ben bu kaza. Agó fla-m pamodi ki bu manda buska-m.’
Kornéliu fla Pedru: ‘Dja ten kuatu dia ki N sta oraba pa Deus i un anju fla-m pa N manda buska-u. Favor, inxina-nu sobri Jeová.’ Pedru fla: ‘N prende ma Deus ka ta faze skodjénsa. El ta seta kalker algen ki krê adora-l.’ Pedru inxina-s monti kuza sobri Jizus. Nton, spritu santu dixi riba Kornéliu i kes ki staba djuntu ku el i tudu es batizadu.
‘Má di tudu kantu di mundu [Deus] ta seta ken ki ta ruspeta-l i ki ta faze kel ki é dretu.’ — Atus 10:35, BPK


text:
Ki fazi es anuncio foi Liu Tonghei, prezidenti di Asociason Chines na Cabo Verde
Liu inda fla ma pa alen di forneci mercado cabo-verdiano es fabrica ta ben “abasteci” costa ocidental di Africa a-partir di Cabo Verde.
Kuza ki Liu ka fla ê modi ki es cerveja ta ben kumercializadu : Na lata, na garrafa ou na bolsa di plastico? Bolsa platico sima bu sta odja na foto, ki e forma “original” ki cervejeira chinez TzingTao atxa pa comercializa ses cerveja ki di es forma es ta bendi a kilu.
Di kualker forma apreciadores di cerveja chinez na Cabo Verde rispondel XIE XIE ( obrigadu na mandarin)
Liu, ki ten na un pequeno estabelecimento kumercial na Praia undi ê ta bendi cerveja chinez, Liu fla ma prokura di cerveja chinez na si loja dja ultrapasa si kapacidadi di resposta. Ê por isu ki si asociason tevi es ideia di abri “fabrica di alto nivel” pa respondi a demanda local, nacional y internacional. Especialistas chinezis debi tchiga Cabo Verde pa forma tecnicos cabo-verdianos ki ta ben opera es futuru fabrica.
Mas enkuantu sta speradu pa inaugurason di es fabrica Liu garanti ma cabo-verdianos ka ta fika ku “garganta secu”: Ê prumeti trazi dentu en brevi pa Cabo Verde kes “diferentes sabores” di cerveja pruduzidu na Pequim pa ser kumercializadu na tudu kantu di Cabo Verde.
+ un bes apreciadoris di cerveja chinez rispondel XIE XIE . fonte:ok


text:
sábado, 10 de março de 2012
Alguns Rakumendason di Simana di Língua Matérnu (SLM)
Ónti, dia 9 di Marsu, Prizidenti di Asenbleia Nasional, na prezénsa di Reitor di Uni-Cv, di akadémikus, invistigadoris, studantis, jonalistas y públiku diversifikadu, fase enseramentu di Simana di Língua Matérnu y e dexa klaru interesi y abertura di Kaza Parlamentar na kontínua ku sforsu di koloka nos Língua Matérnu na si dividu lugar.
Es jornada, ki kaba di txiga na fin, e ten sélu di Uni-CV, UniPiaget, UniSantigo y Institutu Pedagójiku. Foi un jornada rai di riku y diversifikadu, abértu pa Ministra di Edukason ki apela pa un djuntamô entri akadémikus, pulítikus, invistigadoris, profesoris y sidadania, en jeral, pa kiston di afirmason y valorizason di nos Língua Matérnu ki é elementu más diterminanti di identidadi di nos povu y, pur isu, si afirmason y valorizason debe ser un dizígniu nasional.
Es apelu sta na linha di Dekrétu Lejislativu nº2/2010, di 7 di Maiu, sobri Bazis di Sistéma Edukativu y ki ta fla: « ... O sistema educativo deve valorizar a língua materna, como manifestação privilegiada da cultura».
Ivéntu foi realizadu ku entuziasmu y profisionalismu y el inklui konferénsias sobri prusésu di afirmason y valorizason di Língua Kabuverdianu (LKV); mézas-rodondu sobri skrita, ensinu, traduson, kriason literáriu y artístiku; aprizentason y dibatis sobri razumu di tézis y disertasons; minikursus sobri alguns aspétus gramatikal, pedagójiku y di pulítika linguístiku; projeson di filmis, skétxis y DVD; spozisons di livrus y entrivistas sobri LKV.
Magnífiku Reitor di Uni-CV, entuziasmadu ku razultadu di SLM, el anúnsia kriason, na Dipartamentu di Siénsas Sosial y Umanu di Uni-CV, di un Núkliu di Studus Kabuverdianu, pa promove invistigason, ensinu, traduson y organizason di un fundu bibliográfiku sobri Língua Língua Kabuverdianu.
Di entri rakumendasons ki fasedu, ta figura:
1. Kriason di un Strutura Interdisiplinar y Interministerial (Kultura, Edukason, Ensinu Supirior) pa promove un diagnóstiku profundu sobri kaminhus di afirmason y valorizason di LKV; pa superintende na padronizason di skrita y di língua; pa fase propósta di mididas a kurtu, médiu y longu prazus; pa prizenta un studu sobri inplikasons kultural, pedagójiku, pulítiku y ekonómiku di ofisializason di LKV.
2. Promoson di más invistigason, di más formason di profesoris, di más traduson di óbras na y pa LKV;
3. Na prosésu di afirmason y valorizason di LKV, da spesial atenson pa spreson mezoletal ki ta fika entri kriolu fundu (baziletal) y kriolu lébi (akroletal);
4. Stimula sistematizason di spiriénsas akumuladu pa Asosiason di Traduson di Bíblia.
5. Na prosésu di padronizason, da próva di toleránsia linguístiku dianti di variantis, y promove kriason literáriu y artístiku, ben komu resgati di rikézas dialetal di tudu varianti, na un perspetiva konfluenti y dialoganti.
Kel-li é apénas alguns rakumendason ki N rajista. Organizason di SLM, sertamenti, ta ben divulga, di fórma más integral y más sistematizadu, tudu rakumendason di Simana.
SLM konstata ma kondisons kultural, tékniku y pedagójiku, enbóra insufisientis inda, kontudu es sta bastanti avansadu y es ta pirmiti, sen tuntunhimentu, rakonhisimentu di statutu ofisial pa Língua Kabuverdianu. Infilismenti, úniku kondisons ki parse-m ma ka sta reunidu inda é kondisons pulítiku, mas kel-la ka pode ser trabadju nen di téknikus, nen di akadémikus, nen di invistigadoris.
Li ta fika rajistadu nha midjór filisitason pa Komison Organizador di Simana, pa instituisons envolvidu y pa tudu partisipanti. Diós al alkansa-nu prósimu anu, ku igual entuziasmu, ku igual djuntamô y ku más y midjor realizason, talvês na un orizonti tenporal más grandi ki kel di un simana.
Subscrever: Enviar comentários (Atom)


text:
Monday, April 27, 2009
Iniza escreve
Obrigadu pa bu mensaji di parabens na blog. Pamodi kel-la N resebe más parabens di ki kustumu.
N kre fla tudu algen ma na es 37 anu di idadi, ki Déus dja da-m, ma N vive-s ku prazer pamodi un kuza: N ta vive pa Déus. Bali pena anda ku Déus!!! Si E da-m más dobru, más triplu ô más N kre vive pa El y kada dia N kre parse más ku El.
Obrigadu tanbe pa tudu kes ki manda-m parabens atraves di blog. Ki Déus abensua nhos tanbe y faze-nu kada dia más parsidu ku El.
Lorena (Loló), é klaru ki N ta lenbra di bo, ku txeu karinhu y vontadi di torna odja-u. Un dia si Déus kizer.
Ku amor di Jizus, Iniza
No comments:
Subscribe to: Post Comments (Atom)


text:
LISON 19
Kes três primeru praga
Israelitas podu ta trabadja duru na Ijitu, sima skravus. Jeová manda Muizes ku Aron pa bai leba kel mensaji li pa Faraó ki éra rei di Ijitu: ‘Dexa nha povu bai adora-m na dizértu’. Faraó responde ku tudu bazofaria: ‘N ka krê sabe kuzê ki Jeová fla i N ka sta dexa israelitas bai’. Nton Faraó pô-s ta trabadja inda más txeu. Jeová rezolve da Faraó un lison. Bu sabe modi? El manda 10 praga pa Ijitu. Jeová fla Muizes: ‘Faraó ka sta ta obi ku mi. Manhan di sédu el ta sta na Riu Nilu. Bai la na el i fla-l ma tudu agu di Nilu ta bira sangi pamodi el ka sta dexa nha povu sai.’ Muizes bai na Faraó sima Jeová manda-l. Faraó odja Aron ta da ku pô na Nilu i riu bira sangi. Riu kumesa ta txera fédi, pexis móre i dja ka tinha agu linpu pa bebe na Nilu. Má simé, Faraó ka dexa israelitas bai.
Dipôs ki pasa 7 dia, Jeová manda Muizes otu bês na Faraó, ku kel mensaji li: ‘Si bu ka dexa nha povu bai, Ijitu ta fika xeiu di sapu’. Kantu Faraó ka dexa povu sai otu bês, Aron labanta se pô pa riba i sapus kumesa ta parse na tudu téra di Ijitu. Es ta atxaba sapu na ses kaza, na ses kama i na ses tijéla. Sapu staba na tudu lugar! Faraó pidi Muizes pa fla Jeová pa kaba ku kel praga di sapus i el promete ma el ta dexaba israelitas bai. Nton, Jeová para kel praga i gentis di Ijitu djunta un monti di sapu mortu. Téra kumesa ta txera fédi. Má Faraó, simé ka dexa povu sai.
Dipôs, Jeová fla Muizes: ‘Aron debe da ku se pô na txon i puera ta bira moskitu.’ Kel óra moskitu bira ta parse na tudu lugar. Alguns algen di Ijitu fla Faraó: ‘Kel praga li ben di Deus’. Má simé, Faraó ka dexa israelitas sai.
‘N ta pô-s ta konxe nha puder i nha forsa, i es ten ki sabe ma nha nómi é Jeová.’ — Jeremias 16:21


text:
Na Nuvenbru, Shakespeare ta papia kriolu
Asosiason Mindelact ta pusta ma é kontesimentu más inportanti di es fin di anu 2005, na kanpu di arti seniku na Kabu Verdi. Tres grupu di Mindelu djunta pa prizenta un mostra di pesas di Shakespeare montadu na kriolu.
Dia 19 ku 20 di Nuvenbru ten Rei Lear - Nhô Rei já bá cabeça, ki estrea na Festival Mindelact 2003, un djunta-mó di Grupu di Tiatru di Centru Cultural Purtugues di Mindelu y Atelier Teatrakacia.
Y dia 26 y 27 di Nuvembru, pesa Sonho de uma Noite de Verão, pa Konpanhia Solaris, ki estrea na Sitenbru.
Y na Praia? Pamodi ki grupus di Praia ka ta djunta pa fazi un mostra di tiatru tanbé? Ka nu spera só pa Marsu Mes di Tiatru... ó inton pa ensaia só pa bai Mindelact. Praia ten 110 mil algen. Es debi gosta di tiatru tanbé...
Fotus di João Barbosa


text:
Caboverdiana apaixonada kré sabi si inda ê sta a tempu di konkista si grandi amor
So ki es si amigo teni otu alguen y dja marka data di cazamentu.
Pedidu di es kriola ê o siguinti:
Boa noite Onda Kriolu.
N’sta li ta fazi es dizabafatu mas també ta spera pa algun konsedju pan odja kuzé ki N’ta fazi ku nha vida.
Mi N’ten 27 ano i n’ten un amigo ki nu konxi dja ten uns 6 ano. El ê di Tarrafal i mi ê di Praia mas desdi ki nu konxi duranti un formason nunka mais ê ka sai di nha kabesa.
Pa alen di papia na telefone di ves en kuandu nu ta kontra hora ki ê ben Praia i komu ê ta fla ma mi ê si grandi amiga ê ta kontan tudu storias di si vida , ti di namoradas ki ê ta ranja i ki nunka e ka ta lebaba a sério.... Sempri e flan ma inda ê ka atxaba mudjer di si vida, ma inda e staba ta spera pa kel grandi amor.
So ki ultimamenti ê fika kuazi ka ta telefonan i di ultimo bes ki nu kontra ê staba un bokadinhu stranhu pa nha gostu . So dipos ê ki N’ben sabi ku un si amigo ma é teni kazamentu markadu pa mes di Dezembro. N’fika surpreendida pamodi ê ka flan nada, el ki tudu kuza ê ta kontan.
Pa mi foi un grandi choqui pamodi sempri un alimenta es speransa ma un dia ê ta raparaba nes grandi amor ki N’ten pa el ..... Sempri un kridita ma un dia distino ta uniba nos ... Talvez foi també nha erro pamodi mi ê un bokadinhu timida i nunka un ka tevi koragen di konfesal abertamenti nha sentimentu , embora sempri un dal sinal mas nunka é ka rapara ou e ka kreba rapara.... Será ki n’ka merecel ? Sera ki mi ê ka mudjer pa el ?
Mi ê un menina normal i koncentrada na nha trabadju i ten tcheu rapazis ki ta konkistan ta flan ma es gosta di mi pamodi mi ê bunita mas infelizmenti kel unico alguen ki n’ta ama di verdadi sempri odjan komu un amiga, nunka komu un mudjer ki podia fazeba el feliz.
Es sentimento grandi ki N’ten pa el ninguén ka sabi... Ê tambê por isso ki N’sta dizabafa pan tra pa fora tudu kel dor ki sta dentu mi. Un xinti ma algun cuza morri na nha kurason kuandu un discubri ma ê sta ben caza , ma ê sta bai fazi si vida ku otu menina. Nha tristeza ê grandi pamodi djan sabi ma nha futuro ka sta na ladu di kel alguen ki n’kré.
Cuza ki n’ kre sabi é si inda sta a tempu pan kontal es nha amor kin n'ten pa el ki e mutu mais grandi ki amizadi. Sima ta fladu antes tarde de que nunca, mas na nha kazu un n’sta pensa ma talvez ê tardi de mais ...
Desdi ja muito abrigada pa tudu opinion.
- MULHER DESESPERADA
Praia, 23 de Outubro de 2016.
fonte:ok
Comenta


c: application/xml

text:
Diklarason Mundial di Diritus di Pekadur
Asembleia di Nasons Unidu setal i programal konformi si resoluson 271 A (III) di 10 di Dezembru di 1948.
Introduson
Asembleia Jeral nota kuma, rikuñisimentu di dignidadi ku tudu pekaduris ten, ku se diritus igual ku ka pudi mudadu, i sedu alisersu di liberdadi, justisa ku pas na mundu;
I nota kuma, falta di kunsi diritus di tudu jinti, o disprezu di ki diritus, i ta leba jintis pa atus brabu ku ta ofindi konsiensia di tudu pekadur; e nota tambi kuma, vison di un mundu nunde ku jinti sta libri pa papia i pa ten se fe, pa goza di libertadi di medu ku miseria, i proklamadu suma inspirason mas altu di pekadur;
I nota kuma, i pirsis proteji diritus di tudu jinti atraves di sistema di sosiedadi di diritu, pa omi, ku falta di utru meiu, ka sinti obrigadu pa ravolta kontra otridadis ku na maltrata o kalka jinti;
I nota kuma, i pirsis nkoraja disinvolvimentu di amisadi ku bon relasons na metadi di nasons;
I nota kuma, na Karta, membrus di Nasons Unidu torna proklama se fe na diritus fundamental di tudu jinti, na dignidadi ku balur di kada pekadur, na igualdadi di diritus di omis ku minjeris; e diklara kuma e sta risolvidu pa sta na ladu di progresu sosial, tambi pa forma minjor kondisons di vida dentru di un sosiedadi di mas liberdadi;
I nota kuma, Stadus ku sedu membrus toma kumprumis di nkoraja, na kooperason ku Organizason di Nasons Unidu, pa ten rispitu mundial di diritus di tudu jinti, ku liberdadis fundamental;
I nota kuma, pa kumpri ki kumprumis diritu, i muitu importanti pa tudu membrus junta na ki un ideia son di diritus ku liberdadis;
Asembleia Jeral
Proklama e Diklarason Mundial di Diritus di Pekadur suma alvu ku tudu rasas ku tudu nasons pudi junta pa yangasa, pa kada pekadur, ku tudu organs di sosiedadi, pudi tene ki alvu sempri se dianti, e pudi sforsa, atraves di nsinu ku edukason, pa disinvolvi rispitu pa e diritus ku liberdadis; e pudi toma mididas ku na lebadu dianti, nasional ku internasional, pa ki diritus pudi rikuñisidu, tambi pa e aplikadu ku bon rusultadu na tudu parti di mundu, na metadi di populason di propi Stadus ku sedu membrus, suma tambi na teras ku sta bas di se otridadi.
Artigu 1
Tudu pekaduris ta padidu libri i igual na balur suma na diritus. Suma e dadu kapasidadi di pensa, e tene tambi konsiensia, e dibi di trata ñutru suma ermons.
Artigu 2
Tudu pekaduris pudi purbita di ki diritus ku leberdadis ku proklamadu ne Diklarason, sin kalker diferensa, di rasa, kor, seksu, lingua, rilijion, opinion pulitiku, o di utru faktor, nasional o sosial, di rikesa o koitadesa, di nasimentu o di kalker utru situason.
Fora di kila, i ka na fasidu nin un diferensa fundadu na lei pulitiku, legal o internasional di nason o tera nunde ku algin padidu, nin si ki nason o tera i indipendenti, bas di proteson di utru, autonomu o limitadu na di diritus di guberna.
Artigu 3
Tudu pekadur ten diritu di tene vida, liberdadi ku suguransa pisoal.
Artigu 4
Nigin ka na tenedu suma katibu. Katiberasku ku nogos di bindi o kumpra pekadur, na tudu si formas, i pruibidu.
Artigu 5
Ningin ka na sufri tortura nin kastigus o tratamentu kruel, ku ta umilyal, ku ka dignu di usadu na kalker pekadur.
Artigu 6
Tudu pekadur ten diritu di tene si personalidadi juridiku rikuñisidu na tudu kau.
Artigu 7
Tudu jinti i igual dianti di lei; sin kalker diferensa e ten diritu di risibi igual proteson di lei. Tudu jinti ten diritu di proteson igual kontra kalker diskriminason ku ta kebra regra de Diklarason, tambi kontra kalker atu di cuci diskriminason.
Artigu 8
Kada pekadu ten diritu di bai pa otridadis nasional kompetenti pa buska ajuda kontra atus ku kebra regras di diritus fundamental ku Konstituison o lei rikuñisi.
Artigu 9
Nigin ka pudi prindidu o ficadu na kalabus, nin i ka pudi serkadu na tera, sin roson dianti di lei.
Artigu 10
Tudu pekadur ten diritu, ku tudu liberdadi, pa si kasu jugadu publikamenti, ku igualdadi, pa tribunal indipendenti lu ka ta diferensia jintis, ku na fasi disison aserka di si diritus ku obrigasons, o aserka di roson di kalker akusason ku fasidu kontra el.
Artigu 11
Tudu algin ku akusadu di un krimi i dibi di ocadu nosenti tok si kulpa sta probadu dianti di lei na un prosesu publiku nunde ki tene tudu oportunidadis ki pirsis pa difindi si kasu.
Ningin ka na kondenadu pa kusa ki fasi, o pa falta di fasi un dever, si, na ki ora, ki atu o falta ka seduba krimi dianti di diritu internu o internasional. Asin, i ka pudi risibi kastigu mas garandi di ki kil ki na mersiba na ora ku krimi fasidu.
Artigu 12
Ningin ka na sufri pa jintis miti na si vida privadu, nin na si familia, si kasa o si kartas, nin i ka na atakadu kontra si rispitu o si bon nomi. Kada pekadur ten diritu di risibi proteson di lei kontra ki koldadi atakis o ntromiti.
Artigu 13
Kada pekadur ten diritu di yanda ku liberdadi, i kuji si kau di mora dentru di un pais.
Kada pekadur ten diritu di bandona tera ki sta nel, si i si propi tera o nau; i ten diritu tambi pa riba pa si tera.
Artigu 14
Tudu pekadur ku oca kuma i na pirsigidu i ten diritu di buska i purbita di gasaju na utru tera.
Na kasu ku ki algin sta ja na prosesu pabia di un krimi kontra diritu di pekadur, o pabia di kusas ki fasi ku sta kontra leis ku alvus di Nasons Unidu, i ka ten ki diritu di buska gasaju na utru tera.
Artigu 15
Kada pekadu ten diritu di tene si nasionalidadi.
Ningin ka pudi tiradu, sin roson legal, si nasionalidadi nin si diritu di muda si nasionalidadi.
Artigu 16
Ora ke tene ja idadi di kasa, omi ku minjer ten diritu di kasa pa e forma un familia, sin limitason pabia di rasa, nasionalidadi o rilijion. Na kasamenti o na tempu di divorsia, elis tudu dus ten diritus igual.
Kasamenti ka pudi fasidu si i ka di libri vontadi di kilis ku na kasa.
Familia i ki elementu natural i fundamental di sosiedadi; i ten diritu di risibi proteson di sosiedadi ku Stadu.
Artigu 17
Tudu pekadur, el son o juntu ku utrus, ten diritu di tene propriedadi.
Ninging ka pudi tiradu si propriedadi sin roson legal.
Artigu 18
Tudu pekadur ten diritu di liberdadi di pensamentu, konsiensia ku rilijion. I ten diritu pa muda si rilijion o si opinion, suma tambi di manifesta si rilijion o opinion, el son o juntu ku utru jinti, na kau publiku o na kau privadu; i pudi nsinal, i pratikal, a kultu o na sirmonias.
Artigu 19
Kada pekadur ten diritu di liberdadi di opinion, tambi di konta ke ki na sinti, ku sedu diritu di ka kalantadu pabia di si opinions; i ten diritu di buska, risibi i konta utru jinti informason ku ideias, pa kalker meiu, sin limitason di fronteras.
Artigu 20
Kada pekadur ten diritu di liberdadi pa junta ku utru jinti na runion o na kalker sosiason pasifiku.
Ningin ka pudi obrigadu pa fasi parti di un sosiason.
Artigu 21
Kada pekadur ten diritu di toma parti na direson di asuntus publiku di si tera, o diretamenti, o atraves di representatis ku kujidu ku tudu liberdadi.
Kada pekadur ten diritu di yentra, na kondisons di igualdadi, pa funsons publiku di si tera.
Vontadi di pobu i aliersu di puder di otridadis publiku. Ki vontandi dibi di ten vos atraves di elesons limpu pus, ku ta fasidu na tempus markadu, ku igualdadi di votu, tambi ku votu sekretu, o konformi utru prosesu ku ta proteji liberdadi di votu.
Artigu 22
Kaka pekadur, suma i membru di sosiedadi, ten diritu di suguransa sosial; konformi lei i pudi iziji ku diritus ikonomiku, sosial i kultural ki pirsisa pa si rispitu ku libri disinvolvimentu di si personalidadi. Es i pusivel pabia di sforsu nasional ku kooperason internasional, di armonia ku organizason ku rikursus di kada tera.
Artigu 23
Kada pekadur ten diritu di tene tarbaju; i ten diritu di kuji si tarbaju ku liberdadi, ku kondisons di tarbaju justu ku ta kontental, ku proteson kontra falta di mpregu.
Tudu jinti ten diritu di risibi pagamentu igual pa tarbaju igual, sin kalker diskriminason.
Algin ku ta tarbaja ten diritu di pagamentu justu, ku ta kontental, ku ta dal, juntu ku si familia, un vida konformi si balur suma ser umanu. I dibi di risibi tambi, si i pusivel, tudu utru koldadi proteson sosial.
Kada pekadur ten diritu di kria sindikatus, juntu ku utru jinti; tambi i ten diritu di toma parti na un sindikatu pa pudi difindi si interes.
Artigu 24
Kada pekadur ten diritu di tempu di diskansu ku divirtimentu, tambi di limitason razoavel di oras di tarbaju, ku ferias pagadu na tempus markadu.
Artigu 25
Kada pekadur ten diritu di un nivel di vida ku ta sugural, ku si familia, saudi ku bon stadu, spesialmenti na ladu di kumida, ropa, kau di mora ku ajuda mediku, ku utru sirvis sosial i pirsis; i ten diritu di suguransa ora ki ka tene tarbaju, o na duensa o kalker utru frakesa fisiku; viuvas ku bejotis, ku utru jintis ku ka tene manera di sustenta se kabesa, nin si e tene tudu vontadi, e dibi di ten suguransa.
Mames ku mininus pikininu ten diritu di ajuda spesial. Tudu mininus, nin si padidu dentru o fora di kasamenti, dibi di tene ki mesmu proteson sosial.
Artigu 26
Kada pekadur ten diritu di edukason. Edukason dibi di sedu di grasa, pelu menus nsinu primariu fundamental. Nsinu primariu i obrigatoriu. Nsinu tekniku ku profisional dibi di sedu pa tudu jinti; oportunidadi pa studus superior dibi di sta abertu pa tudu jinti ku tudu igualdadi, konformi se kapasidadi.
Edukason dibi di tene alvu di disinvolvi personalidadi di alunu, di reforsa diritus di pekadur, tambi di juda na ntindimentu, toleransi ku amisadi anti di tudu nasons ku tudu grupus di rasa o rilijon, suma tambi disinvolvimentu di atividadis di Nsasons Unida pa manti pas.
I papes ku tene prioridadi di diritu di kuji koldadi edukason ke na ranja pa se fijus.
Artigu 27
Kada pekadur ten diritu di toma parti ku tudu liberdadi na vida kultural di kuminidadi, di purbita di artis, tambi di partisipa na progresu sientifiku ku si purbitus.
Kada pekadur ten diritu di proteson di interes moral i finanseru ku sta ligadu ku kalker kusa sientifiku, literariu or artistiku ku el propi i fasi.
Artigu 28
Kada pekadur ten diritu, konformi planu sosial ku planu internasional, di oja un sistema di otridadi ku pudi pui na pratika ki diritus ku liberdadis ku comadu ne Diklarason.
Artigu 29
Kada pekadur ten deveris pa kumunidadi; sin kumpri ki deveris, si personalidadi ka pudi disinvolvi na un manera libri i positivu.
Pa purbitu de diritus ku liberdadis, ningin ka sta sujetu, si i ka son pa limitis ku lei pui ku alvu son di juda na rikuñisimentu ku rispitu di diritus ku iberdadis di utru jintis, pa i pudi ten un soseidadi demokratiku di justisa, moralidadi, ordi publiku ku bon stadu di tudu jinti.
Na nin un kasu e diritus ku liberdadis ka pudi pudu na pratika na un manera ku sta kontra leis ku alvus di Nasons Unidu.
Artigu 30
Nin un proposta de Diklarason ka pudi ntindidu na un manera ku kalker Stadu, grupu o pekadur pudi sinti kuma i ten diritu di miti na un atividadi o fasi kalker kusa ku pudi dana diritus ku liberdadis ku comadu li.


text:
Ê pa djuda Elivanise recupera si saude y ten un vida normal sima tudu otu kriansas
Elivanise Ramos naci na dia 01 di Novembro di 2012 por volta di 4 y meia di tardi na hospital di Praia. Ê fidju di Ivanilson Ramos y di Elizabeh Moreira, rezidentes na Achada Fazenda, conselho de Santa Cruz.
Elivanise naci di partu prematuro.
É panha miningite 6 dias dipos di ê naci.
Dipos di 26 dias internadu ê dadu alta mas tudo mes si mai ku pai lebal hospital pa fazi izames di kontrolu.
6 mes dipos di si nancimentu si familia ben da konta ma ê tinha prublema di musculo: Ê ka tinha forsa sufeciente y nen segura piscoz e ka ta konsiguiba.... TAC na kabesa ben revela ma ê ten txeu komplicasons di saude rezultanti di kel febre miningite ki ê panha kuandu ê naci : Ê ka ta konsigui papia pamodi ka ‘deskoladu” lingua, ê ten prublema di audison, kuazi tudu d’ora ê ta ten konvulson di nervos y també ê ten dificuldadi na anda ( diagnóstico ben konstata ma ê ten ossos di kostelas desviadu).
Elivanise ta kompleta 4 ano di idade na proximo mes di Setembro. Ora ki si mai ou si familia ka tenel karregadu ê ta passa tudu si tempu detadu ou debrusu en ves di brinca sima tudu mininos di si idade.
Ê pa djuda Elivanise recupera si saude y ten un vida normal sima tudu otu kriansas ki un grupo di amigos sta lansa es kampanha di solidariedade ta pidi tudu alguén ki tiver algun possibiliadde pa djuda nen si for ku poku pa odja si es criansa ta lebadu pa exterior undi ê podi recebi un tratamentu medico + adekuadu pa si estado ja ki si familia ka ten kondisons financeiro pa suporta es gastu.
Pa bu participa nes esforsu kontacta siguintes pessoas através di telefone ou email:
Elisabeth Moreira: 002389154555
Elisangela Semedo: 002389261367
(jakelina29@gmail.com)
Kleitom Costa: 002389310695
(kleitom.esi@gmail.com)
fonte:ok


text:
VIVE SIMA UN KRISTON
Mante sienti i okupadu na sirvisu di Jeová, mésmu óras ki bu situason muda
Nu ka ta pode ivita mudansas, prinsipalmenti na es ténpu di fin. (1Co 7:31) Kalker tipu di mudansa, bon ô mau, pode prujudika nos adorason i nos amizadi ku Jeová. Kuzê ki pode djuda-nu mante sienti i okupadu na sirvisu di Jeová, óras ki kuzas muda na nos vida? Odja vídiu Mudar-se e Continuar Espiritualmente Firme i dipôs responde kes pergunta li:
Ki konsedju un irmon da kel xéfi di família?
Modi ki testu di Mateus 7:25 djuda kel família?
Modi ki kel família pripara antis di es muda, i modi ki kel-li djuda-s?
Kuzê ki djuda kel família lida ku mudansa di kongregason i tiritóriu?
Kal ki é mudansas más grandi ki N pasa pa el es ténpu li?
Kuzê ki N prende na es vídiu ki pode djuda-m na nha situason?


text:
"Mensagem di povu di Cabo Verde pá Donald Trump"
Nu tem stadu atentus na Facebook, y nu rapara ki sta um corrida internacional pá segundu lugar di mundu y komu era di spera, nu ka kre fica di fora. Cabo verde é úniku país na mundu ki tem más imigrantes di ki residentis, aliás kês primeru saída di Caboverdianus foi precisamenti pá bai pisca baleia na kês banda di merca. Txeu dês nunca más ka volta y goci djês sta tudu mortu, y sês fidjus ku netus Debi stá na bu lista di expulson.
Nu obi tá fladu ma bu planu pá evita mexicanus na merca é construí um muru, o ki tá bem ser rêi di Caru. Nu tá propou em vez di kela, pó leba TACV pá fazi voo Mexicu- Estados unidos, n'ta garantiu má kês mexicanus tá txiga tudu atrasadus na merca y sem sês mala, txeu dês tá disisti di bai merca.
Em vez di expulsa mexicanus, obrigás odja tevec (RTC) tudu dia, na um simana és tá fica aborrecidu és tá bai sês kaminhu, podi akredita, é si ki nu fazi ku chinês, más és foi spertus és trazi, BOOM TV.
Merca tem mexicanus sima Cabo Verde tem mandjakus, és tá bem és tá sprimenta catxupa, nunka más és ka tá bai di li, nôs catxupa é sabi, nhos debia bendeba na Mc Donald, pensa na keli.
Nu podi manda Ucid pá concori lá na merca kem sabi lá és podi ganha, djá ki lá ka mesti maioria pá ganha eleison, li és é um disastri.
Cabo verde ku Merca tem parceria dja tem monti tempu. Bu sabia má kês furacon ki tá passa na Merca tudu anu tá bai li li? Y nunka nu kobra nhos um centavu.
A nível di medicina nu sta txeu disenvolvidu , nu tá cura kualker cuza ku agu mar, grogu, sabom di barra, bu debia sprimenta sabon di barra na kel bu cabelu xatu lá.
Nhos tem Miami beach, grandi cuza, anôs nu tem Praia Santa Maria na Sal, uma grandi e sol anu interu, um paraísu pá kenha ki ka tem nada fazi, bu mudjer tá adoraba. Más sê for " cond dum tcholda" el tem ki bai pá São Vicente. Lá ka tem trabadju, má tem festival tudu fim di mês, além di mandinga, aliás bu podi inventa um mandinga laranjadu na Merca, abô djo sta tudu pintadu.
Antis di nhos inventa hambúrguer, djá nu staba tá kumi Suzuda ku Doci, goci nu stá na Hamburgof ( toma! 😂)
Nhos tem Cowboy ku Indiu, nôs nu tem sampadjudu ku badiu ki tá dá ku faka pamodi és tem más dinheru, sampadjudu koitadus, és tá dá ku pedra.
Por favor ka bu spulsa krioulus di Merca pamodi li ka tem CASA PARA TODOS, aliás tem más stá tudu fitxadu y otus nem ka kaba fazedu, ka bu perguntam pamodi.
Nu tá intendi perfeitamenti ma Merca kê primeru, más bu ka tá atxá má nu mereci segundu?
Ps: nu ká stá mandou um keiju di terra kum groguinhu di Sintanton pamodi kou stá mau, tá fika pá próximu.
Cumprimentus.
Carta di Nuno Curado na nomi di povu caboverdianu pá Trump
f:dypk


text:
13.12.11
Fasilito
fasilito [fɐsɨ’litu]. adij. (Do pt. facilitar). 1. Kunfiado. _~ Atrivido. Es ome é fasilito tene-l sempe londje. Ka bu da-l konfiansa. Nho dixa de fasiliteza na kaza di argen. Es fasiliteza de nho tudo nos dja kaba konxe-l.
fasilita [fɐsɨlitɐ]. v. ( Do pt. facilitar). 1. Xanse. Es ome ka bu fasilita-l nen un faiska ora ke el ben li. El é un prigo en pesoa. 2. Torna kuza fase. É kel rapas la, ke sta sta sintado latxe kadera na txon, ke fasilita-m kantu N staba ta trata nhas papel na rejisto sivil.Xanse, txanse [‘∫ᾰsɨ], [‘t∫ᾰsɨ] n. (Do pt. Chance). 1. Oportunidade. Da-m só un xanse bu ta odja ma mi é ome serio. Ka bu fitxam porta, nen ka bu tra-m nha speransa, pensa prumero. Dreto!
rapustera, raspustra [Rɐpus’terɐ], [Ras’pusterɐ]. n. (…) . 1. Kurtina. Ba tra-m kes rapustra de porta ku janela pa N ben laba pamo es ta xuxo, dja dura.
Etiquetas: Leksico
Subscrever: Enviar comentários (Atom)


text:
Suguransa di país sta moda m#### pamodi kabu verdi ka teni kultura mas
Pisoas prósimu di mi ta flan man ka ta konsigui nada pamodi nta papia kuzas mariadu. Desdi kuandu fala verdadi e mariadu? Nha objetivu e kontribui di midjor manera pa tudu fika mas midjor di kel kin atxa. Min ka tirorista, min ta ama mundu, pamodi ami é di mundu. Tem um vizon kultural y pulitiku txeu kritiku, um kuza di dodu propi, mas keli e nha ispreson di nha speransa absolutu ma kuza ta muda. Mas des manera li modi nu ta muda?
Na 2015 1ºministru ben tarrafal, y e fazi um diskursu di ki kabu verdi sta mas suguru y ki nu ten mas polisia, un prizon di siguransa maxima... E fala apenas di siguransa, ami komu nka mesti suguransa pamodi mi e livri, ntoma palavra splikal diferensa entri suguransa ku liberdadi. Y xan purgunta nhos kal ke diferensa entri suguransa ku liberdadi? Ayan, nu bá ta bai, nflal ma kuantu mas pulisia nu tem, mas bandidu inda nu tem, pamodi me pulisia ki sa ta simia bandidesa dentu sosiedadi. Xefi pulisia ki staba la frenti ta izibi si 3 strela, vira djoben kun rostu runhu, mas djan papia dja. Pulisia trafikanti, pulisia ladron, pulisia pidófilu...
Un kuza sta mariadu, un joven ka podi fazi um 1ºministru di un terra purgunta pe ka konsigui rispondi. keli e falta di ruspetu. Suguransa di nhos li a ta da ki papia, Kuza ka sta bunitu nu ten ki volta fonti. Moisés Borges xan dau un rekadu pa ministru di kultura di kabu verdi, flal ma si tudu kuza e kau mixa, pe sugeri UniCv um kursu voltadu a es novu area promissor.
Nhos obi, suguransa di país sta moda m#### pamodi kabu verdi ka teni kultura mas, kultura ka ta izisti undi ka izisti liberdadi. Oras kin sa ta fla liberdadi, e ka so liberdadi di spreson y pulitika, e asima di tudu ikunómiku y spiritual. fla 1ºministru pa kaba ku pulisia sen kualifikason, y pe tenta adota um ason afirmativu. kuze ke ason afirmativu? e pulitika ki nhos ta utiliza pa rikruta y promovi impregadus y impriendidoris ku objetivu di ilimina efeitus di diskriminason ki kontisi na pasadu/prizenti. Nsa ta fala di artistas, asistentis sosial, sosiolugus, psikolugus, psikiátras, psikanalistas, antropolugus, storiadoris... Pulisia Nasional nau. Abo kabu verdi nen meiu sékulu ka ten di independensia, pulisia nasional axu ki tem 147 anu. Keli e ka pulisia nasional, keli e pulisia kolonial. Pa li apenas nu kre justisa pa Maritu, pa ka fika sima Rinatu Kardozu ku Kabral. Nkre obi nhos ta fala di atuason di Pulisia Judisiária, ki txiga na lokal di krimi dipos di 13 oras du okuridu. Jovens paralén di ka ten nada li, nhos kre ponu medu? dja nhos mata maritu, mas nu ka ta intimida, nton nu ta kontra kol em brevi la ladu la... RIP pa kel manu kin inxinan entra na beat y gravan nha prumeru rap.
Ze Pikenu


text:
PERGUNTAS KI MÁS TA FAZEDU
Tistimunhas di Jeová ta kridita ma es é relijion verdaderu?
Jizus fla ma ten txeu kaminhu ki ta leba pa salvason?
PERGUNTAS KI MÁS TA FAZEDU
Pamodi ki Tistimunhas di Jeová ka ta toma sangi?
Txeu algen ta pensa mal di Tistimunhas di Jeová pamodi es ka ta toma sangi. Sabe pamodi ki nu ka ta toma sangi.
PERGUNTAS KI MÁS TA FAZEDU
Pamodi ki Tistimunhas di Jeová ka ta uza krus na adorason?
Nbóra, nos é kristons, nu ka ta uza krus na nos adorason. Pamodi?
NOS ORGANIZASON
Runions di Tistimunhas di Jeová
Sabe na undi ki ten runion i modi ki nu ta adora Deus.
Informasons brévi sobri Tistimunhas di Jeová
-
Tistimunhas di Jeová ta prega na 240 país
-
Na mundu interu ten 8.457.107 Tistimunha di Jeová
-
Nu ta faze 10.071.524 studu di Bíblia di grasa
-
20.175.477 algen sisti kel últimu Komemorason di mórti di Kristu
-
Ten 120.053 kongregason


text:
Kriminalidade na CV atingi nivel “insuportável”
Danielson Martins, + konxidu pa “Mano”, ex-fuzileiro militar, foi assasinadu ku txeu tiros di bala na noti di es tersa pa kuarta-fera na bairro Eugenio Lima, na Praia, frinti di un mini-mercado undi e ta trabadjaba komu seguransa ( mini-mercado Branco ) . Assassinos , tudo encabuzados, fugi na carro.
Na si facebook Danielson Martins ta fla ma ê ta trabadja pa Forças Armadas y ê ta ta parci na meio di militares. ...També na kumentário di un foto ku bestimenta musulmanu ê ta konfesa ma el ê un siguidor di Bin Laden.
Danielson Martins dexa fidjus y kumpanhera. Ê ta moraba na Achada Grande Frente.
Segundo jornal “A Naçăo” Danielson era un ex-recluso y suspeito di “varios crimes” ki ta bai di homicidio a roubos di armas na Praia ( arma ki també ê ta mostra na si foto di perfil na facebook).
Tudo ta indica ma si morti ê un “ajuste de contas”. El era tidu komu “guarda-costa” di empresário Branco ki sta na cadeia por alegadu envolvimento na morte di un mudjer na Picos.
Morte di Danielson ta eleva pa kuazi 40 numero di pessoas ki dja matadu na Cabo Verde so na ultimos 3 mes.
Presidente Jorge Carlos Fonseca fla onti mas es nivel di kriminalidadi dja ultrapasa limiti di “ comunitariamenti suportável”. Por isu ê pidi governo pa toma medidas ... fonte:ok


text:
Joceline Pereira mandanu um carta abeta pa si idolo Tó Semedo, é kre partilha es admirasom ke tem pa el ku mundo
Ael pa mi é best, Cu se voz meigo i kalmu é ta entra na nha corasom ta fazem xinti sima ô ki bo é adolescenti i bu gosta di kel rapazinhu de bu zona bu ta fica so ta sai na rua po odja si bu ta odjal
I ô ki bu odjal curasom ta bate forte, aceleradu sima ke kre dispara i bu ta fica sem jeito de incaral i nada de fala kkk
Ô kin obi bus sons Tó é sima ki bu ta entra dentu nha menti i bu ta tra exatamenti u kin sa xinti na momento
Si nsa feliz nta obiu si nsa triste ntem ki obiu
Bo é sima xuculate pa mi, todo momento bu tem ki sta presente na nha vida, nao vivo sem
Bu fazem amou sem conxeu, sem convivi cu bo, sem nem siker um dia bu ter postu bus olhos na mi
Um dia nbai odjou ta kanta mas na hora ki ntivi opurtunidade de flou tudu u kin ta xinti pa bo, canela tremen (kkk) corason fadiga ki nem nka kis bai pamodi coragi ca dan, Nfica sima kin blokea, dipos dan raiva nha cabesa pamodi kin fazi kela
Ate hoje mi é arrependido pamodi nka foi forti u suficienti pam incara nha idolo
Deus ta iluminou bus caminhos ta derama sobri bo bensoas i mais bensoas i ke tudu fazeu mutu mais inda feliz i ke dou força pa ô ki parci ma sta complicadu i dificil
Forever u ❤ ❤ 😉 homi di valor musica top
Beijocas TóSemedo"


text:
24.9.13
... ex i otux nutisiax na nox jornal na lingua kabuverdiana
Exkrevide esin:
Max un vex botardi_ nu ta kumesá ta dezenvolve ex i otux nutisiax na nox jornal na lingua kabuverdiana_ primer minixtru defendé oji na_ em deklarasõix a RCV ki paix presizá de leix maix dure ké pa konbaté pekenux krimix_ ki nex ultimux diax ten omentode na kapital_ pa ke_ pa tude kes prinsipaix bairrux na sidade de praia_ ta multipliká asaltux ku mão armada a extabelesimentux kumersiaix i tanbé a sidadoinx i até sekuextru_ _ só na ultimu diminge_ bairru de axada santantone_ un de kex bairru maix popululozu du paix_ radie de kabe verde resebe relate de maix de sax asalte a mão armada a pesoax_ _ na internete txeu sidadoix ten alertode ke algunx ruax de bairru de axada de santantónio ti ta torna nun di kex pontu maix konplikode de kasubodi_ guvernu ben agora dizé ke kriminozu ka pode ganhá es batalia_ primer minixtru ke_ ke se guvernu ta bá lansá na prosimux diax un dibate sobre seleridade na juxtisa kon u objetivu de konbaté pequenu kri_ kriminalidade_ krexsimentu de pekenux krimix na kapital levá konselhu di minixtru a reuni onte extraordinariamente_ enkuantu isu omentá_ ti tá omentá vox di sidadoinx nasionaix ta dize ke a partir de sete ora da note ex ka ta sai na rua ke pa evita kasubodi_
Skrebedu asin:
Mas un ves botardi_ nu ta kumesá ta dezenvolve es i otus nutisias na nos jornal na lingua kabuverdiana_ primer ministru defendé oji na_ em deklarasoins a RCV ki pais presizá de leis mais dure ké pa konbaté pekenus krimis_ ki nes ultimus dias ten omentode na kapital_ pa ke_ pa tude kes prinsipais bairrus na sidade de praia_ ta multipliká asaltus ku mão armada a estabelesimentus kumersiais i tanbé a sidadoins i até sekuestru_ _ só na ultimu diminge_ bairru de asada santantone_ un de kes bairru mais popululozu du pais_ radie de kabe verde resebe relate de mais de sas asalte a mão armada a pesoas_ _ na internete tseu sidadoins ten alertode ke alguns ruas de bairru de asada de santantónio ti ta torna nun di kes pontu mais konplikode de kasubodi_ guvernu ben agora dizé ke kriminozu ka pode ganhá es batalia_ primer ministru ke_ ke se guvernu ta bá lansá na prosimus dias un dibate sobre seleridade na justisa kon u objetivu de konbaté pequenu kri_ kriminalidade_ kressimentu de pekenus krimis na kapital levá konselhu di ministru a reuni onte estraordinariamente_ enkuantu isu omentá_ ti tá omentá vos di sidadoins nasionais ta dizé ke a partir de sete ora da note es ka ta sai na rua ke pa evita kasubodi_
(...)
Etiquetas: jornal RCV
Subscrever: Enviar comentários (Atom)